Kultur etxetik koordinatuko da herriko zaintza sarea aurrerantzean - Orio - Karkara.eus\nKultur etxetik koordinatuko da herriko zaintza sarea aurrerantzean\nKarkara 2020-03-21 09:00\nLaguntza behar dute adineko herritarrei zaintza sarearekin harremanetan jartzeko deia egin die Orioko Udalak. Hurrengoa da telefono zenbakia: 642 409 422.\nZaintza sarea sortu da herrian, 70 urtetik gorako oriotarren jarraipena egiteko eta erosketak egiteko laguntza eskaintzeko asmoz. Ehun lagunetik gora izena eman dute egitasmoan, eta antolaketa lana eskatzen duenez, aurrerantzean kultur etxetik koordinatuko dute.\nHurrengoa izango da prozedura. Laguntza behar duen lagunak zaintza sareko telefono zenbakira deituko du, eta zaintza-sarearen arduradunak zer erosi nahi duen galdetuko dio, eta datu batzuk eskatuko ondoren, boluntario batek telefonoz laster deituko diola azalduko dio. Ondoren, boluntarioak adinekoari deituko dio eta nor den azaldu eta gero, behar dituen produktuen zerrenda hartuko dio. Jarraian, boluntarioa kultur etxetik pasako da kalera irteteko beharrezko babes neurriak eta udalaren erosketa egiteko txartela jasotzera. Izan ere, boluntarioek erosketak ez dituzte eskudirutan ordainduko, udalaren txartelarekin baizik. Hori dela eta, erosketa egindakoan tiketaren bi kopia eskatuko dituzte dendetan; bata erosketaren poltsan grapatuko dute eta bestea beraik gordeko dute, gero zerbitzuaren arduradunari emateko.\nUdaletik argitu dutenez, boluntarioek eta erabiltzaileek ez dute inoiz zuzeneko kontakturik izango. Boluntarioek etxe atariraino eramango dute poltsa, eta bertan uzten dutenean, erabiltzaileari deituko diote erosketa ate ondoan utzi diola esateko.\nBoluntario sarean parte hartzeko aukera zabalik dute herritarrek, baina udaletik gogorarazi dute hainbat baldintza bete behar direla horretarako. Alde batetik, boluntarioek ezin dituzte gaixotasun sintomak izan; hala nola, sukarra, ahulezia, buruko mina edo eztula. Bestetik, garrantzitsua da COVID-19 gaixotasuna izan duen edo kontaktua izanagatik isolatuta dagoen pertsonaren batekin harremanetan ez egotea. Horrez gain, arrisku taldeetako pertsonek edota adinekoek ere ezingo dute boluntario sarean parte hartu.


EKI DBH 2 Musika\nEKI DBH 2 Musika (Prestakuntza-saioa)\neki DBH / EKI DBH 2. maila / Musika\nIrailak 7, asteazkena , 15:00etatik 16:30era\nOrdu eta erdi\nMusikako egile Ane Muñoa izango da emailea.\nEki DBH Musikako irakasleek DBH 2rako ondu den proposamenaren ikuspegi osoa jasoko dute.\nOndorengo helburuak ditu saioak:\n2022-23 ikasturtean, lehen aldiz, eredu digitalean, DBH 2ko Musikako unitateak erabiliko dituzten irakasleei ikasmaterialaren gaineko azalpenak ematea.\nEuskarri digitalaren erabilerarako aukerak ezagutzera emateaz gain, unitate bakoitzaren nondik-norakoak eta ebaluaziorako tresnak azaltzea.\nIngurune digitalean eskaintzen da EKI DBH Musika. Ohi bezala, 3 unitate didaktikotan egituratzen da. Parte-hartzaileek unitateen esku-hartzea bideratzeko estrategiak eta ebaluazio proposamena ezagutuko dute.\neki DBH / EKI DBH 2. maila / Français\nEKI DBH 2 Frantsesa (Prestakuntza-saioa)\neki DBH / EKI DBH 2. maila / Teknologia\nEKI DBH 2 Teknologia (Prestakuntza-saioa)


Eduki eskura Nafarroako Unibertsitate Klinikako talde profesionala eta teknologia 7,75etik €/hilabetero\n19 urtetik beherakoentzat doan*\nNafarroako unibertsitate klinikako profesionalak eta teknologia\nEgun bakoitzeko 30€ko errenta barne\nNafarroako unibertsitate klinikan ebakuntza kirurgikoak eta tratamenduak ospitalizazio erregimenean.\nBihotz, birika, gibel eta giltzurrun transplantea.\nEgunero 30 euroko errenta bat (60 euro edo 120 eurora zabaldu dezakezu) munduko edozein kliniketan ospitalizatuta egoteagatik, bosgarren egunetik aurrera, eta gehienez ere 180 egun arte.\nEta nahi baduzu, 7.212 euro arteko kalteordaina ebakuntza kirurgikoa egiteagatik..\n% 25eko deskontua izango duzu diagnostikoko esplorazioetan eta poliza honetan sartzen ez diren zerbitzuen ordainsarietan.\nA Osasun laguntzako asegurua duten IMQko bezeroentzat: agortzeko geratzen diren gabealdiak aplikatuko dira.\nUstekabeko larrialdia izanez gero, gabealdiak bertan behera utziko dira medikuaren txostenak hala aginduta ebakuntza kirurgikoa behar den kasuetan.\nAseguruan alta emateko adin muga hirurogeita lau (64) urte da. 14 urtetik beherakoak eta 70 urtetik gorakoak, errentarik eta kalteordainik barik.\nEz dago aseguratuta egoteko adin mugarik.\n*Aseguruan 19 urtetik beherako zure seme-alabak/bilobak sartzen badituzu, doan izango da 2020-12-31 arte.\nGuraso edo aitita-amametako bat, gutxienez, IMQ Acunsako bezero izanez gero.\nUrtekoa, seihilekoa, hiruhilekoa.\nIMQ ACUNSAREN BALDINTZA OROKORRAK [pdf, 196 KB]\nIMQ ACUNSAREN AURRETIAZKO INFORMAZIOA [pdf, 269 KB]\nBULEGOAK IMQ bulegoak


Isildu eta ixo - - Noaua.eus\nIsildu eta ixo\nAlazne Arruti Bengoetxea 2021-01-27 08:23\nIsiltasuna modu askotan neurtu daiteke. Lasaigarria izan daiteke. Ezinbestekoa kontzentratu ahal izateko, agian. Gela oso bat eta norbera betetzeko adinako gaitasuna duena.\nZientziara joz gero bestalde, dezibelioen eskala bidez ordenatzen dira soinuaren intentsitate mailak. Isiltasuna, 0 dezibeliotan (dB) kokatzen da. Hustasunean. Soinuaren gabezian. Eta hemendik gora, mailaz maila, dB kantitate bati lotzen zaizkien soinuen tarte batzuk definitzen dira. Inguratzen gaituzten eta kanporatzen ditugun uhin ikusezinak moduren batean katalogatzeko, nolabait. Dena den, eskerrak zientziaren munduan praktikotasunari mesede eginez, halako eskalak bizitza errealeko gertakizun edota erreferentziekin alderatu ohi diren.\nIzan ere, 0-10dB tartea, arnasketa lasaia edo urrats bat ematearekin parekatu liteke. 20dB–ko hotsa sortu dezake haizeak zuhaitzak leun astintze dituenean. 30dB-tan mantentzen omen dira elkarrizketak ahots baxuan. Eta hemendik aurrera, zarata-mailak txikitik ertainera egiten du jauzi.\nAntza, 40dB-tatik aurrera gauzatzen dira elkarrizketa arruntak. Hasten da sortzen liburutegi edota ustezko jarduera gutxiko gela bateko giroa. Hala esnatzen omen da egun lasai bat mendian, olatuen hotsa itsasoan edo irudika genezaken edozein eremu lasai. Ziurrenik, hemendik gora kokatu beharko nuke txikitan herriko elkarteko otordu osteetan sortzen zen iskanbila. Nahiz eta, nintzen haur hark, zarata maila minimo hura behar zuen mahai likatsuan burua bermatu eta lokartzeko. Beraz, esango nuke norberak bere mailakatze eta eskala propioa duela memoriaren mapan.\nZarata-maila arrunta 50dB-koa omen da, jendeaz arinki betetako gela, bulego edota kale ez horren jendetsuetan. Garai bateko etxetresna ez horren isilen jarduna ere, hemen koka genezake. Eta akaso zuek ere pentsatu duzue, etxetik lanean daramagun hilabete hauetan inguratu gaituen giroak, bigarren adibidetik gehiago duela lehenengotik baino. Izan ere, kosta egiten zaigu, elkarrekin kaleak gainezka bete, bizi eta gozatzen genituela noizbait, ustezko 55-65dB-tan, baina inongo mugarik gabe.\nEztabaidak bestalde, isildu partez, digitalizatu egin direla dirudi. Lehen 75dB-tan zuten oihartzuna esponentzialki hasiaz gainera. Eta pandemiak berak ere, sare eta hedabideak bereganatu dituen arren, bilatuz gero behintzat, betikoen mesedetan erabilitako tresnok zalantzan jartzeko aukera ere izan da.\nEta hemendik aurrera, 80dB-tik gorako hots jarrai eta iraunkorrak kaltegarriak izan omen daitezke. Tren baten ibilaldia, fabriketako makineria, suhiltzaileen sirenak edota manifestazio zaratatsuak esaterako. Dena den, jakina da batzuek, hauetako zenbaiten aurrean entzungor egiteko superbotere berezi eta ahalguztiduna dutela.\nEz dakit neroni naizen soilik, baina zarataren falta sumatzen dut. Kutsadura akustikoa zer zen ere ahazten hasia nago. Eta nahiz eta jende askori esker, oraindik kontzerturen batean estaltzen ez dugun aurpegi zatietan elkar identifikatzen saia gaitezkeen, zerbait falta da. Badirudi musika, zarata, ez dela bera. Aulkietan urtu beharrean, dantza betean eta elkar ukitzen egon nahi genuke, besoa bizkarretik pasa eta besarkatuta kantari.\nIsiltasunak balioa galtzen du norberak hautatzen edo bilatzen ez duenean. Zarataren antzera, epe jarrai eta iraunkor batean luzatuz gero, kaltegarria izan daitekeelarik.


Abenduaren 3an: Euskararen Nazioarteko Eguna | martuteneauzoa\nAbenduaren 3an: Euskararen Nazioarteko Eguna\nPosted by martuteneauzoa on 3 de diciembre de 2011 · Dejar un comentario\nAbenduaren 3an ospatuko den Euskararen Nazioarteko Egunari begira, Donostiako Euskararen Udal Patronatuak euskararen erabilera sustatzea izango du helburu. Euskararen Udal Patronatuak egunero naturaltasunez euskara erabiltzera gonbidatu nahi ditu herritarrak eta euskara ez dakitenek ere euskara ezagutzera eta ikastera animatu nahi ditu. Azken finean, herritarrak eta gizartea euskarara erakartzeko eta euskara erabiltzeko hainbat ekintza jarri ditu martxan “ GUK ERE EUSKARAZ” lelopean.\nEkitaldi hauek guztiak antolatzeko elkarlana ezinbestekoa izan da. Gipuzkoako Foru Aldundia, Kutxa Ekogunea, Kutxa Fundazioa, Donostiako Udaleko Euskararen Udal Patronatua, Auzoak eta Herritarren Partaidetzako bulegoa eta Donostia 2016 batera aritu dira Euskararen Nazioarteko Egunaren inguruko egitaraua antolatzen eta horiekin batera hiriko eragile askok ere parte hartu dute.\nKultur egitarau zabala eta anitza\nUrriaren 29tik abenduaren 4ra bitartean Donostian antolatuko diren euskarazko kultur ekimenak bildu eta esku programa bat argitaratu da. 50 kultur ekintzatik gora jaso dira egitarau horretan eta aukera anitza da: musika, antzerkia, zinema, literatura edota bertsogintzarekin loturiko jarduerak eskainiko dira. Horietako batzuk Euskararen Nazioarteko Eguna dela eta antolatu diren arren, gehientsuenak Donostiak urtean zehar duen kultur eskaintzaren barruan kokatzen dira. Horretaz, esku programaren helburu nagusia Donostian dagoen euskarazko eskaintza azaleratzea da, eragile asko baitira urte osoan euskarazko kultur ekimenak antolatzen dituztenak, eta horietako zenbait oharkabean pasatzen dira. Ekimen horiek promozionatu nahi dira eta euskarazko kultur eskaintza kontsumitzeko joera sustatu, besteak beste. Nerea Txapartegi euskara eta kultura ordezkariak adierazi du “herritarrei gonbit egin nahi diegu ekitaldi hauetan guztietan eta urtean zehar gure hirian euskaraz antolatzen direnetan parte har dezaten”\nEuskara Iruditan mosaikoa eta Euskararen Ginkana sarean\nSare sozialetan eta teknologia berrietan euskararen presentzia gehitzea da Euskararen Udal Patronatuaren helburuetako bat. Hori dela eta, bi ekimen abian jarriko dira azaroaren 1etik aurrera: “Euskara Iruditan” mosaikoa eta Kutxa Ekoguneak Euskararen Udal Patronatuarekin batera antolaturiko “Euskararen Ginkana”.\n“Euskara Iruditan” ekimenarekin sareko argazki mosaiko erraldoia eraiki nahi dugu. Bertan euskarak historian, norberaren bizipenean, hirian, gizartean, munduan… izan duen eta duen presentzia iruditan jaso nahi dugu. Irudien mosaiko anitza bezain deigarria eraiki nahi dugu sarean, herritarrekin elkarlanean. euskararen erabileran eman den bilakaera iruditan ere jasoz. Argazki horiek edonork igo ahal izango ditu http://www.gukereeuskaraz.net web orrira eta argazki bakoitza azalpen txiki batez (140 karaktere gehienez) lagunduta joango da, irudia osatzeko. Webgunean bereiztuta azalduko dira Donostiako irudiak eta Donostiatik kanpokoak. Argazkiak igo daitezke dagoeneko eta abenduaren 3ra bitartean behintzat zabalik egongo da.\nEuskararen Ginkana sarean antolatuko den lehiaketa bat da. Kutxa Ekoguneak Euskararen Udal Patronatuarekin elkarlanean sorturiko lehiaketa azaroan hasiko da eta astero parte hartzaileek http://www.euskararenginkana.net webean euskarari buruzko galdera edo proba bati erantzun beharko diote . Lehiaketa gazteei zuzenduta dago bereziki (15 urtetik gorakoentzat) eta banaka jokatuko da.\nLau aste horietako galderak eta probak gainditu dituztenak finalerako sailkatuko dira. Finala\nberezia izango da, abenduaren 3an jokatuko baita Donostiako Boulevardean jarriko den karpan. Sari banaketa ere bertan egingo da.\nGazteak Zinera eta Antzerkira\nBestalde, Euskararen Udal Patronatuak Donostia Kultura eta Eusko Jaurlaritzaren Hizkuntza Politikarako Sailburuordetzaren laguntzarekin antolatzen duen “Gazteak zinera eta antzerkira” izeneko ekimena DBH, Batxilergo eta Lanbide heziketako ikasleei zuzenduta dago. Aisialdia euskaraz gozatzeko aukera eman nahi zaie gazteei eta erakargarriak izan daitezkeen euskarazko filmak eta antzerki lanak eskaintzen zaizkie. Bi film ikusteko aukera izango dute Antzoki Zaharrean: “Izarren argia” eta “Mugaldekoak”. Antzerkiari dagokionez, Zurriola Antzerki Eskolako gazteek “Aterigaia eta Troia” eta “Eperren mafia” izeneko antzezlanak eskainiko dituzte. Ekimen arrakastatsua da oso eta Donostiako ikastetxe askotako 12 urtetik 18 urte bitarteko ikasleak joango dira euskarazko zinema eta antzerkia ikustera: guztira 3.000 lagunetik gora.\nMintzodromoak eta Auzoetako euskara egunak\nAurtengo Euskararen Nazioarteko Eguna dela eta, martxan jarritako kanpainaren helburu nagusia euskararen erabilera sustatzea izanik, mintzodromoek protagonismo handia izango dute aurten. Hala nola, Donostian ez ezik, Gipuzkoako zenbait herritan ere mintzodromoak antolatuko dira abenduaren 3aren inguruan. (Honi buruzko xehetasunak aurrerago emango dira).\nBestalde, Donostiako auzoek ere protagonismoa hartuko dute eta hiriko auzoetan Euskararen Eguna ospatzeko ekitaldiak antolatuko dira. Auzotarrak eta auzo bakoitzeko eragileak zein elkarteak ari dira auzoetako euskararen egunak antolatzen Patronatuarekin elkarlanean eta egitarau horiek ere ezagutzera emango dira aurrerago.\nFiled under Ekintzak/Actividades, Euskera, Udaletxea/Ayuntamiento · Tagged with Abenduaren 3an, Euskararen Nazioarteko Eguna, euskera\n← 10 martutenetarras camino de Santiago\nServicio especial de autobuses de DBUS a Anoeta para el partido REAL SOCIEDAD – MALAGA / DBUSen autobus zerbitzu berezia Anoetara REAL SOCIEDAD – MALAGA partidarako →


ERTEen luzapena II – Bizilan\nERTEen luzapena II\n24/2020 Dekretua, ekainaren 26koa, ekainaren 27an BOEn argitaratua.\nMaiatzaren 13an ERTEak luzatu zituen dekretua argitaratu zen (18/2020 Dekretua). Orduko luzapen hura ekainaren 30ean amaitu behar zen eta dekretu berri honek, Madrilen patronalak, gobernuak eta sindikatuek adostu ostean, beste luzapen bat ekarri du, irailaren 30era arte, hain zuzen. Funtsean ez dago alde handirik, zenbait berritasun dauden arren.\nBegirada bat bota ahal diozu bere momentuan lehen luzapenaren inguruan atera genuen artikuluari:\nEzinbesteko kausengatiko ERTEak (“fuerza mayor”)\nAldez aurretik indarrean bazeuden ERTEak izango dira luzatuko direnak. Hau da, enpresa jadanik ezinbesteko kausengatiko ERTEan bazegoen, ERTE hori luzatu ahal izango da, gehienez, irailaren 30era arte. Baina ez da covid-19aren eraginagatiko ezinbesteko espediente gehiagorik tramitatuko (8/2020 Dekretuan oinarritutako espediente gehiagorik, alegia).\nAurreko luzapenean ezarri bezala, dekretuak azaltzen du langileak jarduerara itzultzen joan behar direla eta, honetarako, enpresek jardunaldi murrizketa hobetsi beharko dutela: Hortaz, hobesten da suspentsioan dauden langileak jardunaldi murrizketara pasatzea.\n⇒ Berritasuna: ERTEak irauten duen bitartean, ezin izango da aparteko ordurik egin, jarduerarik kanporatu, ezta kontratazio berririk egin ere (zuzeneko edo zeharkako kontrataziorik).\nSalbuespena: ERTE barruan dauden langileek ez badaukate prestakuntza edo gaitasun nahikorik kanporatuko den jarduerarako edo kontratazio berriekin bete nahi den helbururako (edozein kasutan, aparteko ordurik ezin izango litzateke egin). Edozelan, arrazoi objektibo eta ondo justifikatuak izan behar dira eta enpresak langileen ordezkaritza legalari aldez aurretik jakinarazi beharko lioke.\nEnpresak hau urratuko balu, Lan Ikuskaritzak zigor lezake (ze zigor izan litekeen zehazten ez den arren).\nArrazoi ekonomikoengatiko ERTEak\nArrazoi ekonomiko, tekniko, antolakuntzako edo ekoizpenekoengatiko ERTEek –covid-19aren ondorioz- aurreko dekretuek ezarri bezala jarraituko dute puntu nagusietan; ERTEen luzapena artikuluan azalduta daukazue dena:\n— Prozedura 8/2020 Dekretuak ezarri zuen berbera izango da (kontsulta epealdia, denbora epeak, komunikazioak)…\n— Aurreko luzapenak ezarri bezala, arrazoi ekonomikoengatiko ERTEa tramita liteke ezinbesteko kausengatiko ERTEan egon bitartean.\n— Lehenagotik (dekretu hau indarrean hasi baino lehen) arrazoi ekonomikoengatiko ERTEan sartuta egon baldin bazarete, ERTEaren amaiera data izan beharko da ERTEan agertzen dena. Dekretuak ez du hauen luzapenaren inguruan ezer esan.\n⇒ Berritasuna: kasu honetan ere gehitu da lehen aipatutako debekua, hots, aparteko ordurik, kontratazio berririk edo jardueraren kanporaketarik ezin izango dela egin ERTEak iraun bitartean. Salbuespen berberekin.\nAparteko langabezia prestazioa ere irailaren 30era arte luzatuko da; bestela esanda, irailaren 30era arte, prestazio berezia jasotzen egon ahal izango gara (gogoratu honek, besteak beste, ez duela langabezia “kontsumitzen”). Ikus. ERTEak atala hurrengo artikulu honetan:\nKoronabirusa. Informazioa eta gomendioak alarma egoerarako\nBestetik, aldizkako kontratu finkoa (“fijo discontinuo”) daukaten langileei abenduaren 31ra arte luzatuko zaizkie langabezia prestazioaren inguruko neurriak (Hau ez da berria. Aurreko dekretuan data horretara arte luzatua zen honezkero, ERTEen luzapena artikuluan ikus dezakezuen bezala).\nAldizkako langileen finkoen inguruan hartutako neurriez:\nLangabezia prestazioa: aldizkako langile finkoak\nAzkenik, langabezia prestazioa kalkulatzeko, ERTEan jardunaldia murriztu badigute edo tarteka zenbait egunetan ez badugu lanik egiten, enpresak SEPEri jakinarazi beharko dio zein izan den aurreko hilabeteko gure jarduera. Jardunaldi murriztuan lan egin dugunean, lan egindako orduak jardunaldi oso bihurtuko dira kalkulurako, normalean egiten genuen jardunaldia kontuan izanda.\nEnpresek kotizazioak bonifikaturik izango dituzte. Honelaxe geratu dira portzentajeak:\n– 50 langiletik beherako enpresak:\n– 50 langile edo gehiagoko enpresak:\nLanera itzuli diren langileak: uztailean, abuztuan eta iralean %60\nLanera itzuli ez diren langileak: uztailean, abuztuan eta iralean %35\n– 50 langile edo gehiagoko enpresak\nLanera itzuli diren langileak: uztailean, abuztuan eta iralean %40\nLanera itzuli ez diren langileak: uztailean, abuztuan eta iralean %25\n⇒ Berritasuna: Orain arte ezinbesteko kausengatiko ERTEak baino ez zeuden salbuetsita kotizazioen portzentaje bat ordaintzeaz. Oraingo honetan arrazoi ekonomikoengatiko ERTEetara ere zabaldu da.\nNeurri bi hauek aurreko luzapenean jadanik ezarrita zeuden:\n• Egoitza fiskala paradisu fiskaletan daukaten enpresek ezin izango dute ezinbesteko kausengatiko ERTErik martxan jarri.\n• Enpresek, ezinbesteko kausengatiko ERTEan badaude eta kotizazioak ordaintzeaz salbuetsirik badaude (hau da, Gizarte Segurantzak bonifikaturik badaude), ezin izango dute dibidendurik banatu, ERTEa aplikatu den ekitaldi fiskalean (aplikatu den urtean).\nHala ere, dibidenduak banatzeko aukera izan badaukate, baldin eta, aldez aurretik, salbuetsi edo bonifikatu zaien zenbatekoa itzultzen badute.\nMugapen hau ez zaie aplikatuko otsailaren 29an 50 langile baino gutxiago zeukaten enpresei.\n8/2020 Dekretuan eta 18/2020 Dekretuan klausula hau sartu zen. Ikus. ERTEen luzapena artikulua. Oraingo honetan, arrazoi ekonomikoengatiko ERTEetan sartzen diren enpresei ere zabaldu zaie.\n6 hilabeteko epea honelaxe hasiko da zenbatzen:\n– Ezinbesteko kausengatik: ERTEan egondako langileren bat jarduerara itzuli eta enpresak kotizazioen salbuespen bonifikazioaz profitatzen denetik.\n– Arrazoi ekonomikoengatik: dekretu hau indarrean hasten denetik, hau da 2020ko ekainaren 27tik.\nBeste luzapen batzuk\nKaleratzeen balizko “debekua” irailaren 30era arte luzatu da. Gogora dezagun benetan ez dela kaleratzerik debekatu; baizik eta, gehienez, kaleratze horiek zertxobait garestitu direla.\nBeste alde batetik, enpresa batean jarduera etenez gero, aldi baterako kontratuen iraupena ere etengo litzatekeela ezarri zen. Hau da, parentesi moduko bat zabalduko litzateke eta, jarduerara behin itzulita, lanean eta kontratuaren iraupenean zenbatzen jarraituko litzateke. Neurri hau ere luzatu da irailaren 30era arte.\nIkusi neurri bi hauek ondoko artikulu honetan:\nKaleratzeen balizko debekua eta aldi baterako kontratuak\n18/2020 Dekretua, maiatzaren 12koa


Euskerabili: LEHENENGO ALDIA\nBideokoa bezalako umea izan nintzen. Txikitan, Gabonak ospatzeko, nire aitak Portugaletik ekarritako zigarrotxo bana ematen zigun. Garai horretan ez dakit zenbat urte nuen, baina ez asko, zortzi, bederatzi edo, igual, hamar …\nZigarroak txiki txikiak ziren eta bromazkoak zirela ematen zuen, txokolatezko horiek bezalakoak, baina benetakoak bezain kaltegarriak ziren. Aitortu beharra dut urte osoan egoten nintzela Gabonak noiz helduko zain. Bapo bapo afaldu eta zigarrotxoa, inoiz ez naiz hain inportante sentitu eta urtero Gabonak heltzen direnean gogoan izaten ditut zigarrotxo horiek.\nErretzen baduzue edo noiz edo noiz erre baduzue, lehenengo zigarro hori gogoratuko duzue. Horrela bada, beheko komentarioetan kontatu. Inoiz erre ez baduzue, esan zergatik ez.\nLehengoan erre nuena 10 urte neukanean zen. Nire nebaren ezkontza zen eta nire lehenguak dantza egiten ari zen eta tabako paketea alkondaratik erori zitzaion. Bere anaiak hartu zuen eta gero etxean bakarrik geundenean (txikiak ginen eta gure gurasoak eta neba-arrebak festa batera joan ziren) zigarro bana piztu genuen...ah debekatuta dauden gauzetako gozamena!\nGero institutoan nengoenean hasi nintzen erretzen, badakizue... erretzen inportanteago zinela dirudi...\nNik bakarrik behin erre dut eta hamasei urterekin izan zen. Gainera ezin da erretzeaz hartu zeren eta bakarrik behin hartu nuen kea eta nahikoa izan zen.\nSentitzen nuena nazkagarria izan zen eta geroago sufritu nuen egoera oraindik ahaztezina da.\nAhal dudan bakoitzean saiatzen naiz nire alboan daudenek erretzeari uztea.\nGutxitan erretzen dut, baina egia esan, ezin dut gogoratu nolakoa izan zen lehenengo aldia. Hamasei urte edo izango nituela, besterik ez. Oraindik uste dut orduan iruditu zitzaidana, hau da, ondo zegoela baina pasatu gabe. Ezin dut ulertu nola menperatzen duen hainbeste tabakoak jendea. Nire ustez, erretzaileek ezin dute nik bezain ondo pasatu.\nLehengoan erre nuena B.U.P.en nengoenean zen. Oso txarto sentintu nintzen, baina, adin honekin buruak ez zuen ondo pentsatu eta jarraitu nintzen.\nGauza asko bezala, lelokeria zen, gero denborarekin utzi behar nuen eta uztea izan da gauza onena egin dudala.\nNire lehenengo zigarro hamairu urterekin erre nuen , ni nire lehengusuarekin nengoen , eta haiek zigarro bat eman zidaten , ez zitzaidan asko gustatu eta erretzea lelokeria bat zela pentsatu nuen , gainera ume bat nintzenean asma nuen eta medikuek ez erretzeko esaten zidaten .\nOrain ez dut erretzen txarra da osasunarako , eta gainera zigarroak oso garestiak dira.\nNik ez dut gogratzen noiz erre nuen nire lehengo zigarroa baina uste dut hamabost edo hamasei urterekin izan zela. Hamabiurterekin, ordea, erretzen zegoen ikaskide bat ikusi nuen eta oso txarto iruditu zitzaidala gogoratzen dut. Hala ere, gero erretzen hasi nintzen beste lagun batzuek erretzen zutelako.\nErretzen hastea oso erreza da, baina kentzea gauza dezberdina da. Lehenengo zigarroa da tontokeriak egiteko edo zure lagunek ere erretzen dituztelako. Horren erreza da. Nik gutxi gora behera hamazortzi urtekin erretzen hasi nintzen. Baina erretzezaile handia ez izan arren, utzi nion osasunerako kaltegarria zela konturatu nintzenean.\nNik ez dut erretzen, baina zigarroak probatu nituen orain dela urte asko,13 urterekin. Ezkontza batean nengoen nire gurasoekin eta nahiz eta haiek ez dute erretzen,erretzen zeuden eta zigarro bat eskaini zidaten.\nNik onartu nuen eta probatu nuenean inoiz ez nuela erreko konturatu nintzen oso zapore txarra zeukalako.\nNire lehenengo zigarroa hamazortzi urterekin izan zen, nire lagunak egon nintzen eta oso inportantea sentitzen naiz. Erretzen jarraitu nuen hogeita bi edo hogeita hiru urte arte gero apuesta bat egin nuen nire ezkonberriarekin, ea nork utziko zukeen lehenago. Azkenean biok utzi genuen orain arte eta oso pozik gaude egiteagatik.\nZenbat urte nituen ez dut zehaztasunarekin gogoratzen lehenengo zigarroa erre nuenean. Nire ahizpa zaharrarekin nengoen eta orduan, bera taberna bateko komunean zegoen bitartean, bere zigarroa utzi zidan eta nik zupada batzuk eman nituen.\nHau ondoren, beste aldi batzuetan nire lagunekin zigarroren bat erre nuen, baina segidan, institutoan.\nNire lehenengo zigarroa 17 urterekin erre nuen.Gogoratzen dut ez zitzaidala ezer gustatu, baina ez dakit zergatik,gaur egun erretzen jarraitzen dut.\nBehin eta berriro uzten saiatzen naizen arren, azkenean bakarrik gutxiago erretzea lortu dut.Gainera,kirol bat egiten dudanean,gero eta txartoago nagoela konturatzen naiz eta nire ustez,argi dago,erretzea arrazoia dela.\nTabakoa "droga" bat dela uste dut, baina, ez dago debekatuta alkohol bezala administrazioari diru asko ematen diolako (nahiz eta azken honek kontrariokoa esan).


Deialdia 2018ko urrian Euskadin ospatuko den mundu mailako Gizarte Ekonomiaren Foroan aktiboki parte hartzeko — Arrasateko Udala\nDeialdia 2018ko urrian Euskadin ospatuko den mundu mailako Gizarte Ekonomiaren Foroan aktiboki parte hartzeko\n2018ko urriaren 1etik 3ra Bilbon eta Arrasaten egingo da Gizarte Ekonomiari buruzko mundu mailako Foroa (GSEF 2018), Bilboko Udalak antolatuta, Arrasateko Udalaren laguntzarekin, horregatik deialdia egiten die Udalak Foroan aktiboki parte hartu nahi duen Kooperatiba edo Gizarte Ekonomiako eragileei. Horretarako abenduaren 21 arte BAZen Izena emateko epea egongo da\nArrasatek, Bilboko Udalarekin batera, Gizarte Ekonomiaren IV. Foroan parte hartuko du 2018an, izan ere, Bizkaiko hiriburua izan baita, datorren kongresuari begira, Gizarte Ekonomiaren aldeko Foroa jasotzeko hiri hautatua. Kongresu honek, alor ekonomikoaren baitan, mundu mailako erakunde eta eragile garrantzitsuenak biltzen ditu.\nBilbok, Arrasateren babesarekin aurkeztu zuen bere hautagaitza nazioarteko beste hainbat hiriren artean, tartean Bartzelona.\nGauzak horrela, Bilbo izango da Arrasateren laguntzarekin, mundu mailan erreferente den kongresu hau jasoko duen lehen hiriburu europearra. Gizarte Ekonomiaren Foroak, besteak beste, enpleguan, kalitatean eta ongizatean eragina duten esperientziak eta jakintzak partekatzea ahalbidetuko duelarik.\nGaur egun Montreal bada Ameriketarentzat erreferente nagusia eta Seul, Asiarena, Euskadi, Europaren erreferente izango da eta eginkizun honen baitan Arrasatek izen propioa izango du.\nHerriko Kooperatiba zein Gizarte Ekonomiako Eragileei deialdia:\nForoaren ardatza izango den gaia zehaztuta dago: “lehiakortasuna eta balioak, tokiko garapen jasangarri eta inklusiboa”. Dagoeneko egitarauaren antolaketa lanetan hasita dago Udala, bai foroan jorratuko diren gaiak zehazten, jardueren programaziorako proposamenak aztertzen, baita parte hartu nahi luketen eragile desberdinak bertara konbokatzen.\nOhar honen bidez Arrasateko Udalak GSEF2018rako gonbitea luzatu nahi die bertako gizarte ekonomia arloan an egiten duten herriko elkarte eta enpresa guztiei foroan parte hartzeko, euren esperientziak, egitasmoak edo proposamenak bertan erakusteko.\nHartara, Arrasateko Udalak 2017ko abenduaren 21 arteko epea ireki du, GSEF2018an parte hartzen interesa duten gizarte ekonomiako eragileek izena emateko. Ondoren, interesa agertutako guztiekin bilduko da Arrasateko Udala, proposamenak aztertu eta hurrengo urratsak zehazten joateko.\nProposamenak BAZen aurkeztu beharko dira.


Zer da A(H7N9) birusa?\nA(H7N9) gripearen H7 birusaren azpimota bat da. H7 birusa oso zabalduta dago, mundu osoan, mota guztietako hegaztien (etxekoak eta basatiak) artean. Beste alde batetik, H7N9 birusa, nagusiki, hegazti basatien artean atzeman izan da. Gizakien artean, ordea, orain arte inoiz ez da isolatu izan.\nZein da A(H7N9) birusaren eta animalien arteko harremana?\nGarrantzitsua da aintzat hartzea H7 birusak eta birus horien azpimotak (esate baterako, H7N2, H7N6 eta H7N7) mundu osoko eskortetako hegaztietan identifikatu direla.\nGizakien artean infekzioak eragiten dituen birusa hegazti bizietan atzeman da, hain zuzen ere, gizakien arteko lehenengo kasuak aurkitu diren merkatuetako hegazti bizietan.\nAurretik jakinarazitako agerraldi bakarra 2008an gertatu zen, Koreako Errepublikan eta Mongolian. Bertan, H7N9 birus-azpimota hegazti basatietan isolatu zen.\nZein da gizakiak kutsatu dituen birusaren jatorria?\nInfekzio-bidea ez da orain arte identifikatu, nahiz eta egiaztatu den Txinan kutsatutako batzuek eskortako hegaztiak ukitu zituztela.\nIsolatutako birusaren azterketa genetikoak erakutsi du osagai batzuen jatorria hegaztietan dagoela; baina, gizakientzako infekzio-iturri zehatza oraindik ere ez da zehaztu.\nZer-nolako aldeak daude birus horren eta H5N1 Hegazti Gripearen birusaren artean?\nOro har, H7 birusaren azpimotak “patogenizitate txikiko" birustzat jotzen dira, eta batzuetan sintoma arinak eragiten dituzte etxeko hegaztien artean.H7N9 birus honekin kutsatutako gizaki gaixoetan isolatutako birusen azterketa genetikoak ere patogenizitate txikiko ezaugarri genetiko bera erakutsi du. Patogenizitate txikiko birus mota hau hegaztietan atzematea oso zaila da; izan ere, sarritan, ez dago begi-bistako sintomarik. H5N1 Hegazti Gripearen birusak patogenizitate handia du, ikusteko moduko sintomak eragiten ditu hegaztietan eta hilkortasun-tasa handia du horien artean.\nBeste alde batetik, aintzat hartu behar da patogenizitate txikiko H7 birus batzuk patogenizitate handiko birus bihur daitezkeela. Hori gertatu zen Kanadan (2004), Txilen (2002) eta Europako zenbait herrialdetan.\nSegurua al da hegazti-haragia kontsumitzea?\nGripearen birusak ez dira transmititzenondo kuzinatutako elikagaien bidez. Gripearen birusak indargabetu egiten dira kuzinatze-prozesuetako ohiko tenperaturetan, eta segurua da eskortako hegaztien zein ehizakien haragia jatea, betiere behar bezala prestatu eta kuzinatu bada. Elikagaiak modu egokian prestatzeko, beharrezkoa da eskuak garbitzea elikagaiak manipulatu aurretik eta ostean. Halaber, sukaldeko higieneari dagozkion ohiko neurriak hartu behar dira.\nFrequently Asked Questions on influenza A(H7N9) virus\nAlerta y Respuesta Mundiales (GAR)–OMS-\nRKI zuhumanenErkrankungsfällenmit Influenza A(H7N9) in China\nSevere respiratory disease associated with a novel influenza A virus, A(H7N9) – China\nPreviousPrevious post:Batez beste 441 euro gastatzen ditugu, pertsona eta urteko, etxetik kanpo jatenNextNext post:Alergiaren Munduko Astea: “Elikagaiekiko alergiak, handituz doan Osasun Publikoko arazoa”


500 bazkide behar ditugu Aiaraldea euskalduntzen eta eraldatzen jarraitzeko - - Aiaraldea.eus\n500 bazkide behar ditugu Aiaraldea euskalduntzen eta eraldatzen jarraitzeko\nAiaraldea Ekintzen Faktoria 2018-05-21 16:17\nAiaraldea Ekintzen Faktoriak 500 bazkide lortzeko kanpaina abiatu berri du. Eskualdean euskarazko komunikabideak indartzeko, 750 metro karratuko egoitza eraikitzeko, Aiaraldea euskararen lurraldea bihurtzeko, elikadura burujabetza sustatzeko, ekonomia sozial eraldatzailea indartzeko, lurralde feminista eta parekidea gorpuzteko, hezkuntza eredu eraldatzaileak garatzeko, herrigintzaren askitasuna eta askatasuna bermatzeko, eta kulturari zein sorkuntzari ate berriak irekitzeko.\nZure laguntza eta ekarpena behar dugu proiektu eder honek aurrera egiten jarraitzeko, egin zaitez bazkide.\nNor izateko, amesteko,\ngure buruaren jabe izateko,\n500 BAZKIDE BEHAR DITUGU\nZer da Aiaraldea Ekintzen Faktoria\nKomunikabide bat izatetik\nkomunitate proiektu integral bat izatera\njauzi egin duen proiektua da\nZERGATIK EGIN KOOPERATIBAKO BAZKIDE?\nAiaraldea Kooperatiba Elkartea, irabazi asmorik gabeko gizarte ekimeneko Kooperatiba da, ia 300 bazkide erabiltzailek eta langileek kudeatzen duten eskualdeko entitate soziala.\nBazkideak dira Kooperatibaren eta honek kudeatzen dituen proiektuen gaineko erabakiak hartzen dituztenak, bazkide bat, boto bat printzipioa jarraituta.\nProiektua ere, bazkide hauen ekarpen ekonomikoari esker finantzatzen da , oinarri sozial horrek ematen baitio aurrera egiteko arnasa.\nBaina Kooperatibako bazkide izateak, betebeharrez gainera, onura sozial eta material asko ere ematen dizkigu; euskaraz eta balio eraldatzaileen arabera bizitzeko tresnak eta onurak.\nErronka handiak ditugu esku-artean, marraztu ditugun ametsen tamainakoak, eta bide hori egiten jarraitzeko ZU ere behar zaitugu, ZURE BAZKIDETZA BEHAR DUGU proiektu guzti hauek herritarrenak eta herritarrentzat izan daitezen, euskararen komunitatea Aiaraldean ahaldundu, hazi eta garatu dadin.\nAsko. Lehena eta garrantzitsuena AIARALDEA EUSKALDUN ETA ERALDATZAILE bat erdietsi nahi duen proiektu eder honen parte izatea, eta ez, ez da gutxi.\nBaina onura materialak ere izango ditu kooperatibako bazkide izateak.\nKOOPERATIBAN ERABAKIMENA eta INFORMAZIOA.\nBatzar Orokorretan eta lan-batzarretan parte hartu eta erabakiak hartzeko eskubidea izango duzu (bazkide bat, boto bat printzipioa ezarrita).\nBorondatezko kapital ekarpenak egiteko aukera izango duzu, urteko % 0,4ko interes tasarekin.\nInformazio barne-buletinak hilero jasoko dituzu zure e-posta helbidean.\nBESTELAKO ONURAK KOOPERATIBAN\nKooperatibak egiten dituen kontratazioetan lehentasuna izango duzu.\nKooperatibak antolatzen dituen jardueretan, lehentasunezko izen-ematea izango duzu.\n“Aiaraldea Etzi” hausnarketa, analisi eta komunitatearen garapena sustatuko duen aldizkari hiruhilabetekari berria etxeko postontzian jasoko duzu.\nKOMUKABIDEAN IZANGO DITUZUN ONURAK\nBeste herritarrek baino lehenago jasoko duzu egunkariaren bertsio digitala.\nEgunkaria etxeko postontzian jasoko duzu.\nUrtean behin eskela bat doan argitaratzeko aukera izango duzu.\nAldizkari berezien ale bat etxeko postontzian jasoko duzu.\nAsteroko zozketetan onurak edo abantailak izango dituzu.\nFAKTORIAN IZANGO DITUZUN ONURAK\nFaktoriako espazioak (sukaldea, jantokia, oholtza...) erreserbatzeko lehentasuna eta txoko bezala erabiltzeko aukera izango duzu.\nElikagaien ekonomatuan erosketak prezio berezian egin ahal izango dituzu.\nTaberna eta sukalde zerbitzuetan prezio berezia izango duzu.\nOrdainduzko kultur ekitaldietan prezio berezia izango duzu.\nOrdainduzko formazio ekimenetan prezio berezia izango duzu.\nOrdainduzko hezkuntza eta aisialdi eskaintzetan (ludoteka zerbitzuak, udalekuak, eskolaz kanpoko jarduerak) prezio berezia, deskontua.\nEKONOMATUAN IZANGO DITUZUN ONURAK\nFaktorian kokatuko den ekonomatuko erosketetan (tokikoak eta ekologikoak diren elikagaien erosketetan) prezio berezia izango duzu.\nErosketa kolektiboetan deskontuak eta bestelako onurak (etxerako zerbitzua adibidez)izango dituzu.\nHEZKUNTZA JARDUERETAN IZANGO DITUZUN ONURAK\nHaur zein helduentzako antolatzen diren jarduera eta zerbitzuetan % 15eko deskontua (udalekuak, irteerak, formazio ekintzak...)\nHezkuntza ildoaren informazio buletina jasoko duzu e-postan.\nKONTSUMO ALTERNATIBETAN IZANGO DITUZUN ONURAK\nEkonomia sozialeko kontsumo alternatibetan onurak izango dituzu (Goiener, Izarkom, Koop57...)\n* Onura hauen garapena zehazteke dugu.\nKOOPERATIBAREN BALIABIDEETAN IZANGO DITUZUN ONURAK\nKooperatibak bazkideentzat eskuragarri jartzen dituen baliabide materialak erabiltzeko aukera (kamerak, soinu ekipoak, inprimategi zerbitzuak, tripodeak...).\nBAZKIDE IZATEKO INTERESA DUZU? ZALANTZAK DITUZU?\nJar zaitez gurekin harremanetan ondorengo formularioa beteta edo beste bide hauek erabilita, eta jarriko gara gu zurekin harremanetan.\nPosta elektroniko bidez: bazkideak@aiaraldea.eus\nTelefono bidez: 94 656 85 54 / 669 83 57 87\nBulegora etorrita: Nerbioi kalea 12, behea LAUDIO - Araba-


Baterien ikerketa-zentroa, Ikerlanen - ZientziaEus\nBaterien ikerketa-zentroa, Ikerlanen\n2011/10/01 Elhuyar Iturria: Teknopolis\nBaterien garapenean, bateria-mota desberdinak atera dira, bateria-prestazio desberdinekin. Helburua da bateria hauen teknologia ikastea produktu berriak garatzeko.\nLaborategi honetan hiru kamera klimatiko dauzkagu. Hor tenperaturarekin jolastu dezakegu, -20 gradutik 85 graduraino. Hemen barruan bateriak sartzen ditugu simulatzeko baterien lan-baldintzak. Aldi berean hor bukaeran zikleadoreak dauzkagu, zikleadura hauek bateria kargatu eta deskargatu egiten dute mila amperetik 500 ampera arte eta 1.000 voltiotik 100 boltiora arte, horrela aplikazio desberdinetan karga eta deskarga desberdinekin jokatu dezakegu. Horrela simulazioa egiten dugu bateria bere lan-esparruan balego bezala, ikusteko nola degradatzen den, nola konpontzen den termikoki, nola konportatzen den elektrikoki… eta aldi berean, hemen daukagu kalorimetro bat, bateriaren kapazitate espezifikoa kalkulatzeko eta zenbat bero sortzen duen, gero era eraginkor batean lantzeko bero hori.\nBaterien garapen horretan bateria-mota desberdinak atera dira, bateria-prestazio desberdinekin. Azkenean kontua da bateria hauen teknologia ikastea produktu berriak garatzeko. Hemen ikusten dituzue bateria desberdinak, forma, potentzia eta energia desberdinekoak. Honek balio digu bateria hauek esparru desberdinetan sartu ahal izateko.\nIgogailuaren aplikazioan, jaisten ari denean igogailuak energia asko botatzen du, eta igotzen ari denean, lehen unean, asko zurgatu egiten du. Orduan ideia da hor sartzea bateria-sistema bat energia hori kudeatzeko. Horrela, kontratatzen duzun potentzia txikiagotu egiten da. Hemen duzue Oronak garatutako adibide bat, guk parte hartzen genuela ere.\nAmperea definitzeko, elektroi bat


Etxez etxeko laguntza hau zerbitzu publiko soziala da, beren kasa baliatzeko edo familiaren nukleoari osorik eusteko arazoak dituztenentzat; helburua da ongizate fisiko, psikiko eta/edo soziala bere onera ekartzea, bakoitzari bere prebentzio, asistentzia eta/edo birgaitze programa aplikatuta, ahal den bitartean norberaren etxean bizitzen laguntzeko. Zarautzen Eulen enpresak ematen du zerbitzua.\nJarduera ezberdinak eskaintzen dira, beharren arabera:\nEtxeko laguntzako jarduerak\nLaguntza pertsonaleko jarduerak\nEskaera aurkeztu baino urtebete lehenagotik Zarautzen erroldaturik dauden pertsonek (salbuespenak daude).\nAutonomia pertsonalean zailtasunak dituzten 60 urtetik gorako pertsonek.\nAutonomia pertsonalean zailtasunak dituzten desgaituak.\nAdingabeak, baldin eta beren familiek zaindu ezin badituzte eta behar duten arreta eman ezin badiete.\nHonako familia talde edo pertsonak: zama gehiegi dutenak; harreman gatazkatsuak dituztenak; gizarte egoera ezengokorrak dituztenak; eta/edo gaixotasun fisikoen eta/edo psikikoen ondorioz arazoak dituztenak.\nNANen edo baliokidea den edozein identifikazio-agiriren fotokopia.\nBizikidetza-unitatean 18 urtetik beherakoak badaude, familia-liburua.\nOsasun txartelaren fotokopia.\nEgoera ekonomikoaren frogagiriak.\n070701 - ETXEZ ETXEKO LAGUNTZA ZERBITZUA\nEtxez etxeko laguntza zerbitzua honako arauen arabera aplikatuko da: Etxeko Laguntza Zerbitzuaren Udal Araudia (Gipuzkoako Aldizkari Ofiziala, 104 zk., 2006-06-02) eta Arautegi horren ondorengo aldaketa (Gipuzkoako Aldizkari Ofiziala, 80 zk., 2011-04-29).\nLanegunak. Orduko 15,00 €\nJaiegunak. Orduko 19,80 €\nEtxez etxeko laguntza zerbitzuaren erregelamendua aldatzea.\nEtxeko laguntza zerbitzuaren udal araudia. Behin betiko onespena.


Herriz Herri - Uztaritze (L) | 2021eko Apirilaren 22a\nJoan den ortzegunean Lapurdigelan iragan da eta aho batezonartuak izan diren erabakiakhauek dira:\nFamilien baratze partekatuetanfuntzionamendu moldeak.\nHirigintzan herriko gunetikkanpo dauden ibilbide berezienjarduera eta prezioen finkatzea.\nInformazio eskeman, MixelDuhalde enpresak egin laguntzaeskaintza.\nArruntzan JC Aintziarten funtsetanzor agiri baten egitea euriuren biltzerako.\nBaserriko elektrika egitarauansegurtasun proiektuan diruztatzeonarpena.\nElizagaraiko bidean Sistiaguebikotearen laguntza eskaintza.\n2020ko zerga biltzailearen kudeatzailekontuaren onarpena.\nEhorzketeri dagokien aitzinkontugehigarriak.\nAstobiaga tokian NatureAvent'ura elkartearekin hitzarmena.\nBizikleta elektriko erosleeri dirulaguntza (3 oraikoan).\nFinantzen saila izan da beti bezalagehien denbora hartu duena.Denis Rouault axuantak agerianeman ditu lehenik 2020kokontu administratiboen kontunagusia eta 2021eko aitzinkontunagusia bai funtzionamendurako,bai eta inbertsioendako.Eztabaida luze bat izan da ondotik,proposamen demagogikobat ere sartzen zela arte hortan.Hautetsi batek oroitarazi du HerrikoEtxearen helburua dela zerbitzupubliko baten segurtatzeaeta ez edozoin eraikuntzarenpromotore izaitea. Oposizioko 7hautetsiek kontu horietan kontrabozkatu badute ere, gehiengoakonartu ditu. Aurtengo tokiko zergentasa finkatzea jin da ondotikeztabaida batekin. Ezkerrekoek(4) kontra bozkatu dute eta''Uztaritze sentsu ona'' (3) abstenituda. Hurrengo kontseilukobiltzarramaiatzaren 27an.\nUztaritzeko Herriko Etxea Euskotokiko monetaren alde aspalditikengaiatua da. Landagoien igerilekuak,orduan 2017an herrikokudeaketan zelarik, euskoakonartzen zituen lehen zerbitzupubliko bezala. Agintaldiarenhasiera huntan beste zerbitzubatzuk ere euskoa onartzendute. Berrikuntza bat 2020anbozkatu zen. Elektrikaz lagundubizikleta bat erosten duten herritarrek,Herriko Etxetik diru laguntzabat eskuratzen dute. Laguntzaeuskoz galdegina baldinbada emendatua da. BestaldeHerriko Etxeak bere engaiamenduabete du bere komunikazioaneuskoa aipatuz. Joan denurtarrileko herriko aldizkarianartikulu oso bat irakur daitekeeuskal monetari buruz.\nAurtengo martxotik goiti besteurrats garrantzitsu bat emandu. Auzapeza, axuantak etadelegatu guziak euskal monetaelkarteari kidetu dira eta denekberen ordainsariaren parte bateuskotan eskuratzen dute. Uztaritzeda Iparralde osoan lehenherria hori aplikatzen duena.Huna zer dion Bruno Carrèreauzapezak: “Ipar Euskal HerrianEuropa osoko tokiko monetaindartsuenadugu.\nHerrikoEtxeak herritarrekin engaiatzenahal dira, enpresekin eta elkartemunduarekin tokiko enpleguarenalde, ingurumena eta euskararenalde. Egitasmo horrengarapenean parte hartzea garrantzitsuaiduritzen zaigu.”Dante Edme-Sanjurjo euskalmonetaren zuzendariak azpimarratzendu, gaur egun, Iparraldeko28 Herriko Etxe elkartehortan kide direla. Eusko monetaeta Uztaritzeko Herriko Etxearenarteko elkarlanak segitukodu, zirkuitu laburren alde tokikoekonomia laguntzeko, euskaragaratzeko eta trantsizio ekologikoasustengatzeko.\nDuela zonbait hilabete UztaritzekoHerriko Etxeak jakinaraziazuen prest zegoela Covid-19aren kontrako txerto zentrobat idekitzeko. CCAS edo herrikoekintza sozialen zentro etazerbitzu teknikoen laguntzarekinherriak baldintza guziak betetzenditu zentro horren idekitzeko.Zoritxarrez ez da oraino idekikoprefeturak bakarrik emaitenbaitu baimen hori eta ezin delaideki adierazi baitu txertoen eskasez(omen). Uztaritzeri hurbilidekiak diren txerto tokiak diraBaionan, Miarritzen, Kanbon etaHazparnen. Sozial zerbitzuenzentroak beharrez bakartasuneanbizi diren jendeen garraioaere segurtatzen ahal du telefonohuntara deituz: 05 59 93 38 91.


Osinberde: Natura bere distira osoan - Hotel Ordizia\nBertara iristeko bidea erraza da, guztira 3,5 km baino ez baitira. Zaldibiako herrian dagoen Arkakako Uraren Interpretazio Zentrotik has dezakezu ibilbidea, eta handik Amundarainerreka ibaiaren arrastoaren ondoan egingo duzu bidea. Berehala basoan murgilduko zara eta atzean utziko dituzu herriko zaratak, naturan egongo zara. Aurrera egin ahala, haitzartea estutu egingo da, eta gero eta landaretza basatiago eta tupidoago baten lekuko izango zara. Horri esker, Osinberdeko putzu eta ur-jauzira iritsiko zara. Leku zoragarria da, intimoa, ezin hobea uraren eta naturaren zaratak entzuteko une batez esertzeko eta zeure buruarekin konektatzeko. Mesedez eskatzen dizugu ingurune hau errespetatzea, zaindu ezazu, horrela betiko mantendu ahal izango dugu, gorde behar dugun altxor txiki hau.


2018ko ekainaren 22a, ostirala | Ordua Euskal Herrian 05:33:53\n2007n A8 autobidea mozteagatik aste honetan absolbitu dituzten bost lagunek bederatzi urtez luzatu den prozesu gorabeheratsuari buruzko hausnarketa zabaldu dute.\nBederatzi urte eta gero, orain gutxi jakin dugu 2007ko AP8ko bide- mozketaren ekimenagatik absolbitu egin gaituztela. Lehenik eta behin, zorionak eman nahi dizkizuegu gure ondoan urte luze hauetan egon zaretenoi, borrokak merezi duela erakutsi diguzue eta garaipena guztiona da, herriarena da! Baina, ezin dugu epaiketa hau salatu gabe utzi.\n2007an desobedientziaren bidez, Jarrai-Haika-Segi gazte antolakundearen ilegalizazioa eta honek ekarriko zituen kriminalizazioaren ondorioak salatzeko ekimen bat egin genuen. Ordutik, bederatzi urte pasa eta gero –eta epaiketa lau aldiz atzeratu eta gero– martxoaren 18an burutu zen.\nBide honetan zehar, desobedientzia izan dugu bidelagun, borroka molde. Epaiketara ez aurkezteko hautua egin genuen batzuk eta epaiketan bertan desobedientziaz jardutea erabaki genuen denok. Arrazoia garbia da, inolako epaitegik ez du zilegitasunik euskal gazteria epaitzeko. Martxoaren 2an, epaiketaren laugarren datan, Naroa, Ainara eta Aritzek bertara ez aurkeztea erabaki eta honen ondorioz atxilotze ta espetxeratzeko agindua eman zuen epaileak.\nHau gutxi balitz, atxilotu eta bost egunetara, Espainiako espetxeetara sakabanatu gintuzten (epaiketarako astebeteren faltan) eta epaiketa egunean, martxoaren 18an, askatu. Hau ez da epaiketa honetan bizitako desproposito bakarra. Atxiloketa uneko argazki batengaitik Axier Lopez Argiako kazetaria, Mozal Legea aplikatuz, zigortu nahi izan dute. Informazioa eten nahi dute eta ez dute lortuko; besarkada eta muxu erraldoi bat eman nahi diogu lerro hauen bitartez, zure ondoan gaituzu.\nGuk argi daukagu, desobedientzia izan da zigortu nahi izan dutena. Horregaitik mantendu ziguten zigor eskaera maximoa lehenengo egunetik azkeneraino, horregatik espetxeratu gintuzten eta dispertsat, horregaitik epaitegian gure hitzaren bitartez epaiketa salatzerakoan sala ustu zuten.... Estatu errepresorearen makinaria guztia jarri zuten martxan herriak duen boterea zigortu nahian. Baina ez dute lortu eta ez dute lortuko hemendik aurrera ere.\n9 urteko bidea luzea izan da guretzat, senideentzat eta lagunentzat. Baina epaiketa honetatik gauza bat argi atera dugu; Euskal Herri libre batean sinisten dugunok eta hortarako lanean jarduten dugunok badugu molde eraginkor bat denon eskura, bakoitzak bere tamainan erabiltzeko, desobedientzia da gure tresna. Eta kolektibotasunean erabilita oso baliogarria bihutzen da, egin dezagun.\nHorregatik, Euskal jendarteari, Euskal Herri libre, sozialista eta feminista eraikitzeko deia egiten diogu eta horrekin batera salbuespen legediaren eta epaiketa politikoen kontra borrokan jarraitzeko. Borroka da bide bakarra eta dena dugu irabazteko!!!\nGORA EUSKAL HERRI DESOBEDIENTEA!!\nGORA EUSKAL GAZTERIA\nNaroa Ariznabarreta, Aritz Azkona, Saioa Zerain, Asier Alberdi eta Ainara Ladron\nKanal hauetan artxibatua: Iritzia | Gazte mugimendua | Desobedientzia zibila | Epaiketak


AHUNTZAREN GAUERDIKO EZTULA: Ahuntzak bueltan, urriaren 12an hizpide - Arrosa\nAhuntzaren gauerdiko eztula 2019/10/13\nUdako atsedenaldiaren ondoren, bueltan da Ahuntzaren Gauerdiko Eztula. Aurten ere kolaboratzaile bikainak izango ditugu, gaurkoan, Samaizuloko sorginarekin hasita.\nOndoren, atzoko eguna izango dugu hizpide: Hispanitatearen eguna, espainiar inperialismoarena, baina baita herrien erresistentziaren aldekoa ere. Zarautzen Alde Hemendik leloarekin egindako manifaz hitz egiteko aukera izango dugu batetik, eta Argiak mendeurrena ospatzeko egindako Deskoloniza Gaitezen ekitaldien berri ere ekarriko dugu, Lander Arbelaitzen eskutik.\nAspaldiko eran, efemeride eta umore gordinik ere ez zaigu faltako. Igandero 21:00etan, Arraio Irratian! FM 99.3!\nZURIA BELTZEZ - 381 - zaraten erresuma


Egitarau zabalarekin irekiko ditu ateak Emakumeon* Etxeak — Zumaia\nEgitarau zabalarekin irekiko ditu ateak Emakumeon* Etxeak\nIrailaren 30ean ate irekien eguna egingo dute. 19:00etatik aurrera etxea bisitatu eta proiektua hobeto ezagutzeko aukera izango dute zumaiarrek. Tailerretako izen ematea aste honetan bertan zabalduko dute, hilaren 23an.\nElkarteko kide, etxeko formatzaile eta udaleko ordezkariek Zumaiako Emakumeon* Etxearen irailetik abendura bitarteko programa aurkeztu dute atzo arratsaldean.\n“Ia hiru urteko prozesuari eta jende askoren lanari esker, hemen da Zumaiako Emakumeon* Etxea” adierazi du pozarren Emakumeon Etxeko kide den Vanessa Arbelaitzek. Etxea, Zumaiako emakume guztientzat topaleku eta aterpe bihurtzeko nahia ere agertu du, “sareak sortzeko, elkar entzuteko, batak bestearengandik ikasteko edota ikuspuntu ezberdinak elkarbanatzeko”.\nHelburu horrekin, udazkenari begira egitarau zabala prestatu dutela azaldu du Aratz Zearreta Etxeko dinamizatzaileak, “adin, beharrizan eta zaletasun ezberdinak dituzten askotariko emakumeei zuzendutakoa”. Jabetze eskolaren baitan emakumeei zuzendutako bederatzi tailer antolatu dituzte. Horrez gain, hiru elkargune jarri dituzte martxan: pala taldea, Banan Coffee banandutako amen topagunea eta noka praktikatzeko mintzalagun taldea. Halaber, hitzaldiak eta aisialdi ekintzak ere antolatu dituzte. Egunotan Zumaiako etxe guztietara bidaliko dituzte egitarau osoa biltzen duten eskuorriak.\nEmakumeon* Etxea astelehenetik ostiralera egongo da zabalik: astelehen eta ostiraletan 09:30etik 12:30era; eta astearte, asteazken eta ostiraletan 17:00etatik 20:30era. “Genero berdintasuna bermatzeko, parekidetasunaren balioekin bat egiten duten” hainbat zerbitzu ere emango dituzte Emakumeon* Etxean, hala nola: harrera eta informazioa, ordenagailua eta internet zerbitzua, etxeko langileentzako aholkularitza (Malen Etxea elkartearen eskutik), ikasketen homologazioa (Bidez bide elkartearen eskutik), edoskitze aholkularitza (Oihana Aizpurua Perezek) eta sexu aholkularitza (Aholkusex programaren baitan).\nHasiera emateko ekitaldia irailaren 30ean egingo dute, arratsaldeko 19:00etatik aurrera. Ate ireki eguna izango da, bertaratzen diren guztiei etxea erakutsi eta proiektu ezagutarazteko. Horrez gain, prozesuan parte hartu dutenentzat eskertza modukoa bihurtzea ere nahi dute.\nZumaiako Emakumeon* Etxeak eta Udalak kogestio sistema izango dute elkarlanerako oinarri. Maider Alberdi berdintasunerako zinegotziaren arabera, eredu honek "zerbitzu publikoa Zumaiako emakumeengandik oso gertu" jartzea ahalbideratu dezake. Eredu publiko-komunitarioa izango da Zumaiako Emakumeon* Etxearena: "komunitatearen indar eta babesa, eta herritarren lan boluntarioa izango ditu oinarri Etxeak, Udalaren baliabide ekonomiko eta teknikoen babesarekin". Gainera, Karmele Gomez teknikariak azaldu duenez, "Berdintasun Foroarekin lehenengo, eta gero, Emakumeon* Etxea elkartearekin izandako esperientziak, lan egiteko modu desberdin bat probatzeko aukera eman digu azken urteotan".\nEskolaren helburua da emakumeon* jabetze edo ahalduntze prozesuan eragitea, hainbat tailer eta ikastaroren bidez. Irailaren 23tik aurrera eman ahal izango da izena ikastarotan: Emakumeon* Etxean bertan, e-mail bidez (zumaiakoemakumeonetxea@gmail.com) edo telefonoz deituta (633432762).\n– Zuk aukeratzen duzun norabiderantz mugitzeko artea. Formatzailea Oihana Meabe Arrillaga izango da, eta euskaraz eskainiko du formazioa. Urriaren 4tik 25era artean da, astelehenetan, 10:00etatik 13:00etara. Lau saio izango dira, guztira.\n– Sormen Tailerra. Maddi Uranga Aizpurua arduratuko da ikastaroaz, eta euskaraz ariko da. Urriaren 6tik azaroaren 24ra bitartean izango dira saioak, asteazkenetan, 18:00etatik 19:30era.\n– Batukada feminista. Ainara Sarasketa Alberdik eta Arantza Albizu Escobarrek gidatuko dituzte saioak, euskaraz. Asteartetan egingo dituzte saioak (bi astean behin), urriaren 26tik maiatzaren 10era, 18:00etatik 20:00etara.\n– Noka ikastaroa. Amaia Zaldua izango da formatzailea. Urriaren 8tik 29ra bitartera iraungo du ikastaroak. Ostiraletan egingo dituzte saioak, 18:00etatik 19:30etara. Guztira, lau saio izango dira.\n– Abdominalak egin arriskurik gabe. Formatzailea Eneritz Gallastegi Lazkano izango da, eta euskaraz eskainiko du formazioa. Urriaren 12tik azaroaren 30era izango dira saioak asteartetan, 10:00etatik 11:00etara. Urriaren 5ean hitzaldia eskainiko du zoru pelbikoaren inguruan ikastaroaren aurrerapen gisa.\n– Gorputzaren gogoetak. Arantza Iglesias arduratuko da ikastaroaz, eta euskaraz ariko da. Urriaren 16tik martxoaren 19ra bitartean izango dira saioak, hileko hirugarren larunbateaan, 10:30etatik 13:30etara.\n– Autodefentsa feminista. Emaginek eskainiko du, euskaraz. Azaroaren 13an izango da, larunbata, 10:00etatik 14:00etara eta 16:00etatik 20:00etara.\n– Oinarrizko BBB. Maria Calvo Monge izango da formatzailea eta gaztelaniaz arituko da. Urriaren 28an izango da, 18:00etan.\n– Gure aluak deskolonizatzen. Maddalen Aristegi Sanchezek eta Ane Narvarte Lasak eskainiko dute. Abenduaren 1ean izango da hitzordua, 18:00etatik 20:00etara.\nTalde hauek ikasturte osoan zehar elkartu ohi dira, egutegi eta taldekide iraunkorrekin. Talde horietan parte hartu nahi izanez gero, edo bestelako elkargunerik sortu nahi izatekotan, jarri harremanetan Zumaiako Emakumeon* Etxearekin.\n– Banan Coffee. Ama bananduentzako saioak. Ostegunetan (bi astean behin), 19:00etan.\n– Pala taldea. Asteartero, 18:00etan, Sagarbideko frontoian.\n– Noka Mintzalagun Taldea. Azaroaren 2tik aurrera, asteartero, 18:00etan.\n- Emakume migratzaileak transitoan: hego muga, Bidasoa eta haratago. Mahai-ingurua. Parte hartzaileak: Ana Elena Altuna (Ongi Etorri Errefuxiatuak Bizkaia), Anaitze Agirre Larreta (Irungo Harrera Sarea/ EHU Transiteus.eus proiektua), Emakumeen Mundu Martxako kide bat. Urriaren 14an, 18:30ean.\n-Como comunicar en casos de violencia sexual contra mujeres. Norma Vazquez Garciaren hitzaldia. Azaroaren 30ean, 18:30ean. Gaztelaniaz.\n– Asterisko. Nerea Arriola Urberuagaren bakarrizketa. Abenduaren 9an, 19:00etan. Euskaraz.\nKarmele Gomez udal teknikaria, Aratz Zearreta Emakumeon* Etxeko dinamizatzailea, Vanessa Arbelaitz Emakumeon* Etxea elkarteko lehendakaria, Maider Alberdi berdintasun zinegotzia eta Maddi Uranga formatzailea


STEILAS eta LAB sindikatuetako ordezkarien agerraldia, azalpenak emateko iazko ikasturtearen bukaeran hezkuntza arloko mahaian lorturiko akordioari buruz\nAgerraldien ondoren, Sestaoko Albiz ikastetxean jolasleku estalia eraikitzeari buruz eztabaidatuko da Hezkuntza Batzordearen bileran.\nAna Pérez- Aitor Idigoras Jaitsi\n- STEILAS sindikatuko ordezkariaren agerraldia, Batzordeak eskatuta, Rebeka Ubera Aranzeta, EH Bildu talde parlamentarioaren legebiltzarkideak egindako eskaera jarraituz, azalpenak emateko iazko ikasturtearen bukaeran hezkuntza arloko mahaian lorturiko akordioa. (11\_10\_06\_03\_00598)\n- LAB sindikatuko ordezkariaren agerraldia, Batzordeak eskatuta, Rebeka Ubera Aranzeta, EH Bildu talde parlamentarioaren legebiltzarkideak egindako eskaera jarraituz, azalpenak emateko iazko ikasturtearen bukaeran hezkuntza arloko mahaian lorturiko akordioa. (11\_10\_06\_03\_00599)\n- Legez besteko proposamena, EH Bildu talde parlamentarioak egindakoa, Sestaoko Albiz ikastetxean jolasleku estalia eraikitzeari buruzkoa. Aintzat hartzeari buruzko eztabaida eta behin betiko ebazpena. (11\_11\_02\_01\_00561)


Bilboko Zigor Arloko 2 zk-ko epaitegiak oraintsu emandako epai baten bitartez, gure bezero Nerea (asmatutako izena), inputatua, errugabetzat jo du, epaileak, ez duelako frogatutzat ematen Nerea auziperatuak leporatzen zitzaizkion gertaerak egin zituenik. Epaia irmoa da, Ministeritza Fiskalak eta Banco Bilbao Vizcaya Argentariak (akusazio partikularrak) ez baitute errekurtsorik jarri bere aurka.\nNereak, langabezian, lan eskaintza bat jaso zuen izena emanda zegoen webgune baten bitartez. Bere lana zen bere izenean zegoen BBVAko kontu batean transferentzia bat jasotzea eta jasotako diru hori, bere komisioa kenduta, Western Union bitartez bidaltzea enpresak esandako pertsona bati. Transferentzia horiek transferentziarik egiteko baimenik eman ez zuten hirugarren batzuren kontuetatik eginikoak ziren. Hiru transferentzia egin zituen Nereak, BBVAko bulegoan poliziak atxilotu zuen arte.\nEpaileak ebazten du ezin dela frogatu ez kapitala zuritzeko delitua egin zuenik (Kode Penaleko 301.1.3 artikulua), ez estafa informatikoko delitua egin zuenik (Kode Penaleko 248.2 artikulua) . Ezin baita frogatutzat eman Nereak transmititzen zituen ondasunak delitu batetik zetozela zekienik, ezta transmititzen zizkioten ondasuna delitu batetik zetozela zekienik.\nAitzitik, Nerea langabezian zegoen, lana topatzeko webguneetan izena emanda zegoen, enpresa batek lana eskaini zion, kontratua bidali zioten, azaldu zioten bere lana "merkataritza aholkularia" izatea izango zela, BBVAn kontu bat ireki arazi zioten eta transferentziak egiteko agindu zioten. Hasierako lanarengatik fakturarik bidali ez ziotela-eta, harritu egin zen, eta faktura erreklamatu zuen email bitartez. Berak jasotako komisioa ere ez zen neurriz kanpokoa. Eta hirugarren transferentzian poliziak atxeki zuenean BBVAko bulegoan, erraztasun guztiak jarri zituen informazioa emateko.\nEpaileak irizten dio ez dagoela frogarik nahiko aipatutako delituak frogatutzat hartzeko, eta "in dubio pro reo" printzipioa aplikatuz, errugatzetzat jotzen du gure bezeroa.


2020-05-29 Idazlea: AzkoitiaBai AzkoitiaBai Iruzkina idatzi\nGu udaletxean herritarren arazoei irteera emateko gaude, baina batzuetan ikuspegi kontrajarriak azaltzen zaizkigu eta erantzun egokiena emateko datu eta informazio zabalena biltzen ahalegintzen gara.\nLantegi horretan, garbi gelditu da, Azkaratekoa ezin dela egin. Arau subsidiarioak (AA.SS.) ez dute ahalbidetzen. Gaur egun dauden bezala onartuko bagenitu, hau da Eraikuntza eta Eraispen Hondakin (EEH) plantak ahalbidetuko lituzketen puntuak bere horretan utziz, ezingo litzateke Azkarateko instalazioa eraiki eta puntu horiek ezabatuko balira zer esanik ez. Momentuan hauek dira udaletxeko alderdi denek aurkeztu dituzten bi aukerak. Beraz , soilik Eraikuntza eta Eraispen Hondakin (EEH) planta bat ez dela jakinik, legedia errespetatuz Azkaraten proiektatuta dagoen instalazioa ezin da eraiki.\nLapatxen ere ezingo da eraiki bertan proiektatuta zegoen planta, hauen kudeaketa eskumena ez baita udaletxeena eta mankomunitateak udaletxeen eskumena ez den ezer egiteko baimenik ez duelako. Honek lege aldaketa bat eskatuko luke eta luzera joko lukeela dirudi. Gure ustez, aldaketak ez du inongo konplexutasunik, udalerrien eskumenen barnean, planta hauek eraikitzearena jartzea besterik ez litzake izango, baina organo horietan dauden beraiek luze joko duela esaten badute, ezin konfiantza handirik izan. Hemen eta orain eskatzen diegu, bai aldundian eta bai Jaurlaritzan , gehiengoa duten alderdiei, hau da hemen zaudetenoi, instalazio hauek publikoak izatea ahalbidetuko luketen eman beharreko pausoak ematen hasi zaitezten, gure ustez gaur egun dagoen kontrol faltan, aurrerapen handi bat izango litzatekeelako.\nArrazoi bera medio, hau da, udaletxearen eskumena ez den heinean, Lapatxen obra handiko hondakinik ezin da jaso, baina obra txikia jasotzeko ez dago inongo eragozpenik.\nEusko Jaurlaritzak dionaren arabera, sortzen diren hondakin denak balorizatzeko, nahiko planta dago Euskal Autonomi Erkidegiko (EAE) probintzia denetan, 2018an hondakin planari egin zitzaion berrazterketan eta denok dakigun Zaldibarko zorigaitzaren ondoren, aurtengo Martxoaren 4ko sailburuaren aginduak dioen bezala eta adibide bezala autoz 17 eta 23 minutura dauden bi planta aurkitu ditugu, Txaraka izenekoa Zaldibarren eta Urkiondo Ekolur Legazpin.\nIngurumenarekin erlazio zuzena duen beste gai batek ere asko kezkatu edo gutxienez harritu gaitu. Instalazio hauek eraikitzeko ingurumen-inpaktuaren ebaluazio arruntik ez dela eskatzen ingurumen sailetik. Gure ustez azterketa berezia egin beharko litzateke, baina Jaurlaritzak azterketa arrunt bat ere ez die eskatzen horrelako instalazioak eraiki nahi dituztenei. Azkarateko instalazioari buruz Ingurumen sailak eginiko txostenean, igarobide ekologikoarekin mugakidea dela, Aldazabal errekari dagokionez, ezker ertzeko erribera-baso ia osoa kendu dela egiaztatu da, zarataren eta bibrazioen ondorioak, airearen kutsadura, isurtzen diren hondakin finen kopurua eta beste hainbat arrisku aipatzen dira eta bukaeran azterketa arruntik ere ez zaie eskatzen. Azken urteetan bizi izan ditugun zorigaitzak kontutan hartzen baditugu, gure ustez, esan bezala, gutxienez kezkagarria.\nBeraz, dagoeneko, ingurumenari egin zaion kaltea zuzentzeko eskatuz eta datuen arabera, inguruan balorizazio nahiko planta dagoela kontutan harturik, gure taldeak, Arau Subsidiarioetatik (AA.SS.) horrelako plantak egitea ahalbidetzen duten puntuak ezabatzea eskatuko dugu udaletxean.\nBaina bada oraindik irtenbiderik eman ez diogun arazotxo bat. Obra handia denean, legeak balorizazio planta batera eraman aurretik, higiene eta segurtasun neurriak bermatzen dituen bilketa parke bat eraikitzea ahalbidetzen du, hori bai, lanorduz kanpo estali daitekeen edukiontziz osatua. Gaur egun, gremioen hitzak erabiliz,legez kanpoko isurketa asko egiten dutela garbi azaldu digute. Gure herriko bilketa parkea Izarre Jandalon dagoela dirudi, baina denok dakigun bezala, ez du inondik inora legeak eskatzen duena bermatzen. Hori bai, gure taldea, birziklatzea sustatu nahirik, isurketa klandestinoak ekiditeko, tarteko biltegi txiki baten eraikuntza aztertzeko prest egongo litzateke. Kamioi bat osatu orduko, planta hauetara bideratu eta bakoitzak eraman dituen kg. arabera ordainduz. Gremioak eta udaletxeak, elkarlanean, benetako beharretara egokitutako biltegi hau diseinatu, bete beharreko legedia betez eta beste alderdien, plataformen eta ekologisten oniritzia dagoenean Arau Subsidiario (AA.SS.) berriak idatzi beharko genituzke. Guretzat, orduan izango lirateke herrian benetan behar diren arauak eta herritarren benetako parte hartze baten ondorioz idatziak.


Kontakt inprobisazio gabonetako nire mugida - Mugida Bloga\nKontakt inprobisazio gabonetako nire mugida\n2017/01/23 Iker Urteaga Leave a comment\nArgitaratu nuen bezala Donostiako Kontakt Inprobisazio ekimenak gabonetarako 4 kontakt inprobisazio jam segida bat antolatu zuen abenduan Errenderiko Dantzagunean.\nHorietako 2 jam saioetara gerturatu nintzen eta nahiz eta jende gutxi gerturatu neretzako ondo aprobetxatzeko modukoak izan ziren. Batzuetan hori gertatzen da, petit-commité batean askoz sakonago eta errazago parte hartzeko aukera egoten da.\nEz zen bakarrik gabonak eta gero gorputzeko tonua mantentzeko aitzakia bat izan baizik eta antolatzaileen eskutik saioaren aurretik egiten den beroketa gidatuei esker, sentsazio bikain batekin geratzeko saio pare bat.\nParte hartu nuen lehen eguna\nMaider Oiartzabalek gidatu zuen jam saiora sartzen joateko beroketa. Derrigorrezkoak bezala ditudan ariketak eta ezagutzen ditudan kontakt inprobisazio ohizko diren ariketak proposatu zituen.\nHasteko, bakarrik lurrean etzanda, bakoitzaren gorputzeko barne dinamika arnasketaren bidez martxan jartzen joan ginen. Jarraian dinamika horren likidotasuna kontzienteki somatzen sortzen diren sentsazioetaz baliatuz eta gure organorik handiena den azalaz baliatuz, barne dinamika horren eta gainontzeko gorputz elementuen edukiontzi bat delarik, mugimendu sinple, natural eta organikoak sortzen joatea hain zuzen. Ezer gutxi ezta?\nBehin horrela eta lurraz baliatuz denbora bat egon ostean, jarraian bikoteka hasi ginen gorputza kontaktatuz kidearen barne dinamika antzeman, ulertu eta gureganatzen saiatzea zela helburu. Ariketa modura lehenengo batek antzematen zuen bere kidea eta gerora besteak antzemango zuen kidearena. Kontakt inprobisazioa praktikatzerakoan askotan ematen da gidaria eta gidatuaren rol bereizmena gorputz elkarrizketak sortzen hasterakoan.\nHiruzpalau bikoterekin gustora kontaktatu eta gero neretzat hain arrunta ez den hirukote batean murgildu nintzen. Ordura arte nahiko zail egin zait hirukotean aritzea, nahikoa erronka eta informazio jasotzen bait dut bikote batekin kontakt elkarrizketa bat mantentzeko baina egun honetan bereiziki eroso sentitu nintzen beste bi pertsonekin batera gorputza kontaktatzen aritzea eta espazioan zehar desplazamendu handiagoak egiten.\nChin Pang Ling izan zen jam saiora sartzen joateko beroketa gidatu zuena. Arnasketan jarri zuen fokua bereiziki, behin eta berriro arnastuz denbora luzez egotea eskatzen zigularik.\nHasieran besterik gabe eserita. Hori bakarrik, kontzienteki arnastu eta berriro arnastuz, pixkanaka gure barne dinamika esnatzen joateko. Konturatu gabe etzatera joan zitzaigun gorputza.\nDenbora luzez egon ginen eta batzuetan kontzentrazioa galdu ere egiten nuen. Jarraian ez biriketatik bakarrik arnastuz baizik eta gorputz osoan zehar somatzen nuen arnasketa iristen ari zela, arnasketa nolabait globala eta solidoagoa sentitzen nuen.\nGutxitan egona naiz egoera honetan. Gorputza arnasketaren barne mugimenduaz eraginda mugitzen hasten da hutsuneak bilatzen, gorputza eta bere atalen berezko pisuaz baliatuz eta zuk nahita eragin gabe.\nOso mugimendu berezia sortzen da eta gorputza ere egoera berezi batean somatzen duzu, arnasketarekin zure gorputzean geratzen diren hutsunetara airea bidaliaz, azkenean lurrean botatako zapi bat bezala geratzen zara. Goitik behera guztiz erlaxatuta, artikulazioak, muskuluak, organoak eta abar.\nGerora sentsazio eta mugimendu kalitate hori bikoteka aztertzen joan ginen eta denok dinamika berdinean geundela denbora dezente batez aplikatu genuen. Gorputz elkarrizketa oso mantsoak sortzen ziren, pisuaren garrantzia azpimarratuz, nik gutxienez asko ikasi eta disfrutatu nuen.\nPixkanaka nolabait bakoitzak asimilatuta duen kontakt inprobisazio mugimendu kalitatera bueltatzen joan ginen, ni gutxienez bai.\nAipatu ez ditudan beste ariketa batzuk proposatu zituen baina neretzako hauek izan ziren azpimarragarrienak edo gutxienez momentu honetan nere gorputz prozesurako baliagarrienak.\nIkusi dudanez, frogatzeko gogoarekin geratu bazara, Chin Pang Lingek Otsailak 11ean Donostiako Guardetxean kontakt inprobisazio tailerra eta jam saioa antolatu du aipatu ditudan ariketa hauetan murgiltzeko.\nHau izan zen orokorrean gabonetako kontakt inprobisazio jam segidan aurkitutakoa.\nKontakt inprobisazio jam estra saioa\nJam saio bat egon zen urtarrilak 4ean Dantzagunean Karl Frosten eskutik. Ezagutzen ez nuen kontakt inprobisazio maisu honek, inguruan bisitan zegoelarik, proposatutako jam saioa hain zuzen.\nHarriduraz ikusi nuen oso gidari bikaina dela, azkarra eta zintzoa. Jarraibide mordo bat eman zituen bata bestearen atzean eta denak momentu egokienean, argigarri eta zuzen sartzen zituen sentitzen egon behar ginenaren gogoeta eta aholkuak. Ez zuen ezer ez zintzilik edo definitu gabe uzten.\nEgia esan, ez ditut kontakt inprobisazio maisu edo irakasle asko ezagutzen. Baina Karl oso bitxia egin zitzaidan, nabari zen esperientzia handikoa zela eta benetan gogo handiz komunikatzen zuela egiten duena.\n[…] Karl is particularly known for his work in the art of Contact Improvisation, where he has a reputation as a very clear, wide ranging, and richly informative teacher and as a physically articulate master of the practice, comfortable in both the small and subtle explorations and in the wild and explosive. Many students have profoundly evolved their practice of contact improvisation through his workshops, which provide a friendly, yet disciplined and down-to-earth atmosphere of study, growth, and pleasure in life. He is uncompromisingly devoted to the idea that one’s practice of contact should be one that actively promotes physical well-being. His approach to contact improvisation lives both in the realm of art and in that of contact as social practice. […] bodyresearch.org/karl-frost\nSentsazio eta esperientzietan zehar maisuki gidatu gintuen. Beldurrik gabe besteak konfiantzaz ikutzea eskatzen zigun eta baita besteengan antzematen genituen mugimenduak ere beldurrik gabe gureganatzea.\nKonturatu orduko prozesu oso aberats bat igaro nuela sentitu nuen eta gorputza prest nuela kontakt inprobisazio elkarrizketekin jarraitzeko. Hori egin nuen, nahiz eta azkenean berarekin ezin kontaktatu ahal izan. Hurrengo batean izan beharko.\nPosted in: Artikuluak, Orokorra Filed under: jam, kontakt inprobisazioa\n← Dantza garaikide ikastaroak – Izaskun Lapaza\nKontakt inprobisazio tailerra – Urs Stauffer →


Zuritasuna - Diario de Noticias de Navarra\njuanra madariaga 14.01.2021 | 00:53\nZoroen pare. Hala ibili dira egunotan Madrilen bota duen elurtza ikaragarriarengatik. Kaosa nagusitu da beste behin Ayuso inuzenteak gidatzen duen komunitate horretan. Legealdi eta sasoi txarrak egokitu zaizkio gixajoari. Pandemiarekin estreinatu ziren bertan, beste toki batzuetan egiten ez ziren bezalako konfinamendu bereziak eginez. Gero aieneka hasi ziren kontua gaizki atera zitzaielako, eta gobernuari errua leporatzen hasi ziren. Eta orain negua etorri da, eta badirudi tanpez, abisatu gabe, etorri dela. Meteorologia iragarpenak ez omen dituzte entzuten Espainiako hiriburuan. Jakina zen horrelako afrontu hotz bat etortzekoa zela, eta bularra puztu zitzaien eguraldi bihurriari aurre egiteko makinaria guztia prest bazutela esan zutenean. Kontua da ekaitza oso zuria izan dela eta maluta tona dezente utzi dituela kaleetan barna bertakoen desesperaziorako.\nEta ondorioz beste kolapso bat pairatu behar izan dute Madrilen. Kotxe guztiak elurretan loturik, bideak oro elurrez kargaturik, eta desgrazia eta drama kopuru zenbakaitza. Errua betikoek dutela esan berri du bertako andreak. Orain, hotzak bertan hartu du aterpe eta elur biguna izotz bilakatu zaie. Garraiobideak mukuru, ospitaleetara ezin joan, zerbitzu minimoak lanez lepo... Deskalabrua sakabanatu da lurralde osoan.\nDena den, ez dut uste trajedia hainbesterako izan denik. Madrildarrak ere libertitzen ikasi dute, horrela agertu dira telebistako albisteetan. Pala bat hartuta argazki lotsagarri bat ateratzeko ahaleginetan ikusi ditugu politikoak ere, bizilagunei auzolana eskatzen dieten bitartean. Auzo-lotsa galanta!\nMakina bat irudi ikusi ditugu egunotan elurrarekin. Inpaktatu nautenak baina, ez dira mendietako zuritasunez josiak ikusi ditudanak, Europako mugetan eraiki dituzten ez-lekuetan edota kontzentrazio-esparru berrietan pilatuta elurpean eta miseria gorrian bizirauten duten migratzaileenak baizik, neguko hotzaz gain guregandiko hoztasuna jasatzen duten bitartean. Horienak sentituko ez ditugun bestelako tenperaturak eta elurrak dira.


Dantza jaialdia Ezpeletan — dantzan.eus\nHemen zaude: Hasiera › Hemeroteka › Dantza jaialdia Ezpeletan\nDantza jaialdia Ezpeletan\nEzpeleta (Lapurdi) prest dago bere kaleak munduko dantzez alaitzeko bihar hasi eta uztailaren 20ra arte. Gauargi festibala hamalaugarren aldiz egingo dute aurten, eta hainbat herrialdetako haurrek hartuko dute parte.\nMunduko dantza tradizionalez gain, dantza garaikideari ere tartea egingo diote aurten, Peio Serbielleren eskutik. Zuberoako kantariak, Grenobleko (Frantzia) Les Mutins antzerki konpainiarekin elkarlanean, Sokamets ikuskizuna aurkeztuko du ostiral eta larunbatean.\nEuskal Herriko hainbat gaztetxoren dantza talde ariko dira taula gainean: Larraineko Errege Txopitak (Zuberoa), Hazparneko Elkar Oinka (Lapurdi) eta Ezpeletako Ezpela. Talde horiez gain, Errumaniako, Mazedoniako, Ukrainako eta Frantziako taldeek ere beraien dantza tradizionalak aurkeztuko dituzte.\nMugerrera, Kanbora, Hazparnera eta Milafrangara zabalduko dute jaialdia azken egunean, aurtengoari amaiera Ezpeleta inguruko herrietan emateko.


Exotikoak Kashmir Holiday Tour | Deitu @ 91-993.702.7574 Erreserba egiteko.\nExotikoak Kashmir Holiday Tour\nZure arima mendekatzeko lekua. Zure aurpegian irribarre bat sor dezakeen tokia. Ongi etorri Kashmirera! Kashmir Exotikoak Holiday Tour paketeak Kashmiriko helmuga turistiko ospetsuei bisita egiten die. Exotikoak Kashmir Holiday Tour-ek Kashmir Holiday Packages-en aurrez aurre onena eskaintzen dizu prezio merkean. Maisu urruneko jendea Kashmareri bisita egitea besterik ez da fabulous hill station. Egoera honek bere turistei esperientzia berezia ematen die jatorrizko janari pikantearekin, hainbat te, ibilaldi luzeak edo trekking eskerga bat eskualde osoan zehar, jauregi erosoak Lyinagarreko lakuetan miresten dituztelarik. erromeriak, tenpluak eta estatu osoan zehar dauden erlijio-erlijio eta espiritu askok. Exotikoak Kashmir Holiday Tourrekin, Kashmirren esentzia bizi ahal izango duzu. Zaila da egoera iparraldeko edertasuna hitzez hitz egitea. Bakarrik sentitu daiteke eta maitemindu egiten da horrekin. Gure Exotikoak Kashmir Holiday Tour-ekin, turismoa ez da soilik helmuga bat ibiltzea, baizik eta hirian ezkutuko altxorrak esploratzen, kultura eta tradizioak ikasi eta bertakoekin bat egotea.\nSrinagar (Atea) - Srinagar (02 gau) - Gulmarg (01 Night) - Pahalgam (01 Night) - Srinagar Drop\n04 gau programak | Tour Kodea: 191\nDAY 01: SARRERA SRINAGAR\nJoateko Srinagar aireportuan, jasoko duzu eta transferitu egingo duzu Hotel. Arratsaldez jarduera pertsonalerako dohainik. Arratsaldean, Shikara Dal Latzen paseoan, ilunabarra gozatzeko. Etxe txaluparen gainontzean\nMughal lorategi ospetsuen mundu osoko bi egunetan, Nishat Bagh (plazako lorategia) eta Shalimar Bagh (Abode of love) bisita. Etxera itzultzeko bazkaltzeko beroa. Arratsaldean Shikara Dal Daleko paseoan gozatu ahal izango da, Jainkoak Veneziarekin konparatuta dagoen hiri hau graziaz gozatzeko. Lake inguruan oso interesgarria den leku bat ikusiko duzu. Oporretan Houseboat.\nGulmargen gosaria igarota, ibarreko udako estazio ederrenetarikoa da. Gainera, golfean (udan) ezaguna da, munduko goiena eta eskia neguko denboraldian. Gozatu naturaren distira eta elurrak. Gondola pasealekuan (kablea) Gulmargetik Khalinmargera joan daiteke. Hotelean ostatua.\nGosaldu ostean, Gulmargetik irten eta Pahalgam 2440 Mtrsera (Kaxmirreko Vuelta) gidatzeko bidean, bisitatu Saffron-en eremuak eta Avantipur-eko hondakinak, hamaika urteko ehun tenpluan. Azkenean, bazkalorduan, Pahalgamera iritsiko zara, Indian Film Industry-ren leku ospetsuena dena. Bazkalostean (zeurea) haraneko izaera xarma gozatu. Hotelean ostatua\nDAY 05: PAHALGAM - SRINAGAR - IRTENALDITXOA\nTransferitu helmugako aireportura helmugara iristeko.\nGobernuaren zuzentarauaren arabera, zure identifikazio ziurtagiriaren egiaztagiria eskatuko zaizu, esate baterako: argazki-identifikazio dokumentua, adibidez, Gidatzeko Lizentzia / Hautesleen NAN / Pasaportea / check-in gunean. Zure lankidetza eskertzen dugu


Ermuan bagara! aldarrikatu dugu - Topagunea | Euskaltzaleen Topagunea\nEuskaltzaleen Topagunea - 16/06/20\n(Ermuko Euskal Birusa euskaltzaleen topagunearen kronika)\nMaiatzaren 28an, 12 ordu eta erdiz Ermuko erdigunea euskaraz bete genuen. Gure helburuak bete ziren, jai giroan Ermuan bagarela aldarrikatu genuen. Egun jendetsua eta parte hartzailea izan zen, adin guztietako jendea eta esparru ezberdinetakoa bildu baitzen plazan.\nGoizean kirolek, ikastaroek, mintzodromoak plaza bete zuten. Euskaldun berriek ere beraien tartetxoa izan zuten, beraien omenez plaza berri bat inauguratu zelako. Musikariek kaleak alaitu zizkiguten eta eguerdi partera ekitaldi nagusirako plaza jendez lepo egon zen. Aldarrikapenaren irakurketa hunkigarria izan zen, 12 hizkuntzatan Ermuan bagarela aldarrikatu genuen eta ondoren flashmob jendetsuan herria dantzan jarri genuen.\nBazkarian 240 lagunetik gora elkartu ginen, eguraldia lagun genuela, giroa aparta izan zen. Arratsaldean, bertsolariek eta dantzek girotu zuten plaza, Ermuan kantuan ere jendetsua izan zen aspaldiko partez, eta bukaera herriko taldeen kontzertuekin eta erromeriarekin heldu zen.\nHiru txapliguk eman zioten amaiera egunari, hiru omendu: euskaldun berriak, euskaldun zaharrak eta Ermua herria bera. Egun borobila izan zen, poza nabari zen guztion aurpegietan, hori izanik egunean zehar gehien errepikatu zen hitza.\nErmuko euskaltzaleen sarea, egunez egun ehuntzen doan sarea.\nDuela bi urte elkartu ginen hainbat norbanako eta hainbat elkartetako kide, Lobianon, euskararen\ninguruan genituen kezkez berba egiteko. Hausnarketa egin ostean ondorioztatu genuen Ermuko\neuskararen egoera hobe zitekeela eta horren ardura, guztiona dela, herritar, kolektibo, udal,\nEta horretan dihardugu eta jarraituko dugu.\nLorea Agirreren hitzetan:\nEuskararena ez da kontu pertsonal bat: txokokoa, partikularra, etxekoa.\nEuskararena ez da norbanakoaren kontua, nirea, zurea, beste harena.\nEuskararena hiztunon auzia da, herritar guztion auzia da.\nEuskara plaza publikoan jokatzen da, plazan eta euskaraz harilkatzen da elkarbizitza, bizikidetza.\nEta gaur hemen gaude ermuarrok, plazan eta euskaraz: hitz egiteko, elkar ulertzeko, gozatzeko,\nHizkuntzak ditugu komunikatzeko bideak, elkartasunerako bideak, eta gaur, hemen, euskarak\nbatzen gaitu ermuko hiztun guztiok. Ermuan bagara. (10 hizkuntzatan)\nOndo pasatu, disfrutatu eta euskaraz bizi!


Amazon | alternatibarik onenak Androidea\nDaniPlay | 23/07/2021 22:00 | Eguneratu da 24/07/2021 10:41 | Android aplikazioak\nAmazonek merkatuaren zati handi bat bereganatu du Interneteko erosketetan. Merkataritza elektronikoko atari ezaguna, dudarik gabe, linean gehien bisitatzen duenetako bat da, dagoeneko munduko edozein lekutan biltegi desberdinak ditu bezeroen behar guztiak asetzeko.\nMerkataritza elektronikorik garrantzitsuenetako bat izan arren, milioika pertsonen zerbitzu hobetsia denaren ataria mantentzen duten atari ugari daude. Ezagutu Amazonen alternatibarik onenak, besteak beste, urte asko daramatzaten nahiko ezagunak.\nInterneteko merkataritza elektronikoko atari aitzindarietako bat da, 1995etik gaur egunera arte funtzionatzen duena. Askok bilatzen ari zaren hori aurkitzeko toki ezin hobea dela uste dute, merkeak prezio onean edukita, baita egunero enkantean ateratzen diren artikuluak eskaintzeko aukera ere. Beste aukera bat zure gauzak saltzea da.\nPlataforma nagusietako bat izaten jarraitzen du webgunea eta gailu mugikorretarako eskuragarri dagoen aplikazioa bisitatzen duten milioika erabiltzaileri esker. Erabiltzeko erraztasunak gaur egungo onenetarikoa da, Amazon eta gaur egun besteen aurrean alternatiba bikaina izanik.\nEBay-n mota guztietako produktuak aurki ditzakegu, lorategia, etxea, elektronika, kirolak, aisia, artea, motorra eta beste hainbat kategorien arabera sailkatuta. Eskaintzak aktibo jarraitzen dute gaur interes orokorrak direlako, eguneroko eskaintzak dituzten atalak izateaz gain. Plataformaren ordainketa txartel, transferentzia eta PayPal bidez egiten da.\neBay - Erosi eta saldu orain lineako merkatuan\ngaratzailea: eBay Mugikorra\nAzken bi urteetan izandako hazkundeak, zalantzarik gabe, merkataritza elektronikoko erraldoietako bat bilakatzen du bertan bilatzen ari zaren guztia aurkitzeko. Alibabaren jabetzakoa da, produktuen katalogoa zabala da, bertan produktu elektronikoak, brikolajeko tresnak, bitxiak, etxeko gauzak, maskotentzako eta beste hainbat kategoria aurki ditzakezu.\nNabarmentzen da egunero "Super Deals" deitzen dien eguneroko eskaintzak dituela, gehien baloratutako produktuak eta kategoria bakoitzeko puntu aipagarrienak erakusten dituelako. Izena emateko normalean promozioa ematen da denda barruan gastatzeko gehigarri batekin.\nEzagunak diren produktu asko daudeTelefono, tablet eta elektronika produktuen fabrikatzaile askok zuzenean saltzen dituzte beren produktuak. AliExpress-ek bere aplikazioaren bidez informazio zehatz guztia erakusten du, baita produktu zehatz horren stocka duen edo ez.\nAliExpress - Erosi erraza, hobeto bizi\ngaratzailea: Alibaba Mugikorra\nZalantzarik gabe, mota guztietako produktuak linean aurkitzeko gune ezin hobea da, elektronika, ordenagailuak eta osagarriak, telefono mugikorrak, tabletak, telebistak, arropa, jostailuak eta beste hainbat kategoria. Newegg-ek milioika produktu ditu sarean beherapen handiekin, baina baita prezio onenetan ere.\nNewegg Amazon-en oso antzekoa da, nahiz eta ezkerrean dauden kategoria guztien menua agertzen den, markak irudien bidez erakusten ditu eta hori guztia lehen begiratuan. Duela 20 urte sortutako eCommerce bat da, zehazki bere lineako fundazioa 2001ean izan zen.\nBadira eskaintzak eta promozioak merkataritza elektronikoko beste atari batzuetan bezala, noizean behin berritzen den abangoardietako bat da. Jaitsi ondoren eguneko eskaintza bereziak ikusiko dituzu, komunitatearen gomendioak eta beste hainbat ezaugarri berri aurkeztu dira.\ngaratzailea: Newegg Inc.\nWalmart Amazon-en lehiakide handienetako bat da, lineako alternatiba bikaina izateaz gain, lurralde desberdinetan denda fisikoak izateaz gain. Jeff Bezos-ek sortutako atariak bezala, mota guztietako eskaintza garrantzitsuak ditu, arropa bezalako produktu teknologikoa izan.\nWebgunearen bidez eskaerak eginez produktuak biltzeko aukera eskaintzen du, antzeko produktuen prezioen konparazioak eta guztiei buruzko informazioa ere eskaintzen ditu. Orrialde nagusia irekitakoan agertzen dira eskaintza desberdinak eta bidalketa doakoa da beti gutxieneko eskaera baten arabera.\nAplikazioaren barruan hainbat milioi elementu gehitu erosteko, bai linean bai biltzeko denda fisikoan eskuragarri. Walmart, zalantzarik gabe, 1 zenbakia da, Amazonen antzeko itxura du eta alternatiba bikaina da egoitza fisikoa duen herrialdeetan bizi bazara.\nWalmart Erosketak eta Ultramarinos\nEdozein motatako artikuluak erosteari eta saltzeari eskainitako merkatua da, bila zabiltzan teknologia aurkitzeko edo etxerako produktu bat aurkitzeko, besteak beste. Latinoamerikarako sortutako orrialde handienetako bat da, aplikazio propioa izateaz gain.\nMilioika produktu biltzen ditu, guztiak kategorien arabera antolatuta eta orri nagusian beste batzuk bezala, garai hartan mota guztietako eskaintzak aurkituko dituzu. Mercado Libre Amazonerako alternatiba bikainetako bat da Latinoamerikan bizi bazara merkatu horretan modu zehatz batean arreta jarriz.\nAplikazioa herrialde hauetan funtzionatzen du: Brasil, Mexiko, Argentina, Kolonbia, Txile, Venezuela, Peru, Ekuador, Uruguai, Costa Rica, Dominikar Errepublika, Bolivia, Panama, Paraguai, Guatemala, Honduras, El Salvador, Nikaragua eta Puerto Rico.\nMercado Libre: erosi eta saldu\ngaratzailea: Mercado Libre\nDenda garrantzitsuenetako bat da mota askotako produktuak saltzeko orduan, elektronika, kontsolak eta bideojokoak, etxetresna elektrikoak, edertasuna eta osasuna barne, baita beste hainbat kategoria ere. Aipatutakoez gain, beste aukera bat musika disko, liburu eta filmak formatu desberdinetan eskuratu ahal izatea da.\nTelebistako iragarkiengatik ezaguna, Alemaniako kate ezagunak BEZik gabeko egunak eta produktuak benetan prezio lehiakorretan dirdira egiten du. Dendak fisikoki biltzeko produktuak erreserbatu ditzakezu Walmart-en eta beste kate ezagunetan gertatzen den bezala.\nMediaMarkten gauza ona kategorien ordena da, horietako bakoitzaren barruan azpikategoriak ere baditu eta edozein produktu eros daiteke, baina batzuetan "Aldi baterako agortuta" aurki dezakezu. MediaMarkt eguneratu egin da denboran, orrialdeko eta Android eta iOS aplikazioetako erabiltzaileen esperientzia hobetzeko.\ngaratzailea: Media Markt E-Business GmbH\nFNAC Frantziako kate ezagunak produktu desberdinak eskaintzen ditu bere webgunean Europan eskuragarri dauden denda fisikoen bidez, baina kontinente horretatik kanpo ere funtzionatzen du. Era guztietako gauzak aurki ditzakezu, hala nola produktu elektronikoak, jostailuak, etxetresna elektrikoak, musika diskoak, DVDak eta zerbitzu desberdinak.\nAplikazioaren bidez, FNACek erabiltzaileen eskura jartzen du gauzak erosi eta dendan fisikoki bildu ahal izateko, aldez aurretik ordaindu ahal izateko. Konpainiak 33 denda baino gehiago ditu Espainian eta 15 euroren truke bazkide izateko aukera eskaintzen du abantaila esklusiboekin, bai sarean bai dendan.\nFNAC: zure mugikorreko denda - Lineako erosketak\nJaponiako Rakuten merkatua hazten ari da azken urteetan modu izugarrian gaur egun lanean jarraitzen duten Amazon eta beste atari batzuei aurre egiteko. Edozein herrialdetatik erosi ahal izateko aukera ematen du, munduko edozein txokotara iristen diren entrega konpainiek egingo baitute bidalketa.\nAukera asko daude, kategoriak ikusgai daude, gainera, une zehatz horretan bilatzen ari zaren produktu hori aurkitzeko azpikategoriak ditu. Rakuten gaur egun Asiako erraldoietako bat da adimena beste lurralde batzuetan ezarrita dago, Europan barne.\ngaratzailea: Rakuten Frantzia\nZerbitzua 2000. urtean jaio zen B2B audientziarekinGaur egun nabarmen ari da hedatzen mota guztietako produktuak enpresen bidez eskaintzeko. SoloStocks hazten ari da eta gaur egun milaka pertsona daude produktu bat bilatzen dutenean gogokoenetako bat bezala mantentzen dutenak.\nEnpresak eta partikularrak bertan saltzen has daitezke aldez aurretik erregistratuta soilik, eta horrek ez du denbora asko beharko datu batzuk sartu behar izateagatik. SoloStocks 2018an porrotean sartu behar izan zen, baina dagoeneko 2021ean argia ikusten ari da pixkanaka eta zulo horretatik ateratzen.\nAEBetako konpainia garrantzitsuetako bat bihurtu da lineako salmentei esker 2010ean abian jarri zen aplikazioaren bidez. Era guztietako produktuen salmentetara bideratuta dagobertan, enpresek eta enpresek gauza horiek prezio baxuetan saldu ditzakete.\nWishek 200 milioi erabiltzaile baino gehiago ditu mundu osoan, deskargak 500 milioi baino gehiago izan ziren eta handieneko altuenean dago. Telefono mugikorrak, arropa, osagarriak eta gauza asko saltzen ditu prezio baxuan. Horren balorazioak Espainiako eCommerces top 10en artean egotea ahalbidetzen du.\nNahia - Ez ordaindu gehiegi\ngaratzailea: Wish Inc.\nCarrefour Frantziako katea eduki bikaina biltzen duen beste bat da bai zure orrian eta bai aplikazioan. Aplikazioan milaka produktu aurki ditzakezu, elektronika, etxea, etxetresna elektrikoak, jostailuak, ordenagailuak eta eskuragarri dauden beste kategoria amaigabeak direla.\nEguneko eskaintzak ikusteko aukera ematen du, horretarako kategoria batean klik egin behar duzu eta ondoren azpikategoria batean egin klik interesgarrienak ikusteko. Carrefour-ek dena dauka stockean, kanpoko orriekin lan egiteaz gain egun batzuen itxaronaldia duten produktuak saltzeko.\ngaratzailea: Carrefour Espainia\nArtikuluaren bide osoa: Androidea » Android aplikazioak » Amazonen alternatibarik onenak\nhummer esan zuen\nEz dago merkataritza elektronikorik, bezeroarentzako zerbitzua duena, asebetetze maila ematen duenik eta Amazonetik gertu ere ez dagoela bermatu behar izanez gero ... Ingeles auzitegia ere alboan dagoen zikinkeria bihurtu da. .... egiaztatzen\nHummer guztiz zuzena, momentuz gutxik ematen dute arreta azkar eta pertsonalizatua. Amazonekin ez dut arazorik izan itzulketa egiteko orduan, kontratatu ez nuen zerbitzuagatik kobratutako zenbatekoa itzuli ahal izateko, besteak beste.\nHAYLOU RS3, analisia, errendimendua eta prezioa


#herriharresia #AskeGunea #resist8 - GARA\n#herriharresia #AskeGunea #resist8\nEderra litzateke 20 urte izatea, gure gazte asko bizitzen ari direna bizitzeko. Baina hobea izanen da gure seme- alabek, 20 urte betetzean, halakoak bideoetan eta argazkietan ikustea\nIraultza ez da Twitterren eginen. Ez dugu demokrazia Facebooken bidez lortuko. Argazki eta bideoek ez dituzte itxikeriaren harresia txikituko. Ados, baina esparru hauetan guzietan ere lehiatzen gara eta, zer esanen dizuet, hobe irabaztea, ezta? Gure gazteek erakutsi dute posible dela tresna berriak protesta eta aldaketa asmoaren alde jartzea. Bagenekien, eta orain areagotu da gure ustea: hor ere borrokatu beharra dago.\nBaina, bai bitxia, Donostian gertatutakoak ez du Interneten bertute eraldatzaileen guru askoren onespena jaso. Aukera ederra zen askotan entzun edo irakurri ditugunak errepikatzeko, Donostiako gertaerak baliatuz.\nEz da gertatu, alta. Iraultzak maitagarri eta txalogarriak dira urrun gertatzen direnean. Interneten erabilpen eraldatzaileak goraipatzen dira, munduko beste bazterrean edo benetako hausturaren aukerarik ez dutenean. Batez ere toki exotikoetan lehertzen badira, Iranen, esaterako. Internet benetako lehia gauzatzeko baliatzen denean, korrika ateratzen dira guru asko, erabat birtuala baita haien kemena.\nZorionez, bada bestelako jendea, aukerak baliatuz borroka hau lau haizetara hedatzen ibili dena. Baina jende horrek dagoeneko badaki ez dela batzuen ergelkerietan erori behar: hitz ederrek ekintzetara pasatzen diren heinean balio dute.\nDonostiakoak ez du intsumisio eta desobedientzia zibilaren bultzatzaile askoren babesik ere izanen. Erresistentzia baketsuaren apologeta aunitz isilik geldituko dira edo beste aldera begiratuko dute. Espainiar Estatuaren aurreko intsumisio deiak egiten zituen sindikatukoak ziren, beharbada, operatiboan aritu ziren ertzain batzuk. Hitz ederren gibelean, batzuetan, ez dago deus, ongi gelditzeko asmoaz gain, jakina.\nIritsi da hitz ederrak ekintza bilakatzeko tenorea eta, esanguratsuki, ostruka da horietariko askoren maskota kuttuna. Desagertu dira. Ez dute deus esateko. Ez dute deus egiteko.\nZorionez, badira bestelakoak, hitzak sinetsi eta lehia honetan lerrotu direnak, ondorioak ondorio. Bada esparru hauen alde apustu egin duen jendea, horiengandik ikasi dugu eta etorkizunean ere izanen dugu haiengandik zer ikasi. Zorionez, gure herria ez dago itxirik, ikasten du eta bere burua eraldatzen du, baita bere borroka moldeak iraularazi ere!\nBaina muga bat zeharkatu dugu denok jada. Hemendik aurrera, zailagoa izanen da atzean deus ez duten hitz ederrak zabaltzen saiatzea. Hemendik aurrera, ekintzez lagundu behar dira.\nDenok badugu zer ikasi, denok eman dezakegu urrats bat gehiago. Afera ez da besteak kritikatzea nork bere burua goraipatzeko. Hau ez da lehen harria nork jaurtiko duen erabakitzeko lehia. Hau denon artean #herriharresia osatzeko erronka da, gure herria, lehenbailehen #AskeGunea bilakatu dezagun.\nAitortuko dut, ez dut normalean nire adina gaizki eramaten, baina oraingo honetan, ederra litzateke 20 urte izatea, gure gazte asko bizitzen ari direna bizitzeko. Baina hau baino hobea izanen da gure seme-alabek, 20 urte betetzean, halakoak bideoetan eta argazkietan ikustea eta harro sentitzea aurretik etorri zirenek berriz ez gertatzea lortu zutelako. Gora euskal gazteria!


2018ko martxoaren 07a [Erakundeak]\nNUP Espainiako Unibertsitateetako Errektoreen Konferentziari atxiki zaio Emakumeen Nazioarteko Eguna dela-eta\nMartxoaren 8ko Emakumeen Nazioarteko Egunean, Nafarroako Unibertsitate Publikoa (NUP) atxiki egin zaio Espainiako Unibertsitateetako Errektoreen Konferentziak (CRUE), hots, 76 unibertsitate publiko eta pribatuk osatzen duten erakundeak, egindako manifestuari. Testuan nabarmentzen da unibertsitateek konpromisoa daukatela benetako berdintasuna eragozten duten oztopoak ezabatzeko, eta apustu egiten dutela “gobernu erakundeetan emakumeen eta gizonen ordezkaritza orekatua lortzeko, eta emakumeek zientziari egiten dizkioten ekarpenei ikusgarritasun handiagoa emateko”.\nHalaber, komunikatuan azpimarratzen da unibertsitateen zeregina dela justizia sozialaren sustatzaile izatea, eta berariaz aitortzen du horien Berdintasun Unitateek daukaten eginkizuna genero ikuspegia barneratzeko, eremu akademikoko sexu jazarpenari eta sexuan oinarritutako jazarpenari aurre egiteko berdintasun planak eta protokoloak diseinatuz.\nBere testuan, CRUEk aitortzen du “berdintasun eraginkorra urrun dagoela benetakoa izatetik”, eta desoreka “agerian jartzen dela bai ikerketa-karreran bai akademikoan”, baita “unibertsitateetako gobernu erakundeetan” ere. Hori dela-eta, adierazten da “beharrezkoa dela unibertsitateetako gobernuen konpromiso aktiboa berritzea, genero berdintasuna lehentasun estrategikoen artean kokatzeko”.


Eusko Jaurlaritzak babestutako ekonomia zirkularra frogatzeko proiektuak.\nAzala » Bloga » Eusko Jaurlatitzak ekonomia zirkularra frogatzeko 19 proiektu babesten ditu.\n3 Ira, 2018 | GAUR | 0 comments\n2017an Ihobek ekonomia zirkularra frogatzeko proiektuak hautatu zituen, 19 izan ziren guztira eta hauek milioi erdi euro balioko diru-laguntza jasoko dute.\nProiektu hauetan 55 enpresa ezberdinek parte hartzen dute, lider, kide, azpi kontratista edo balio kateko kide bezala. 19 proiektu hauek jarraian azaltzen diren hiru esparruetan banatzen dira.\nRemanufaktura eta konponketa aurreratua frogatzeko proiektuak.\nEsparru honetan 6 proiektu daude eta automozio sektoreko remanufaktura, baterien bizitzaren luzapena eta industria tresnen konponketa aurreratua lantzera bideratuta daude.\nAquitania: mozketa tresnen remanufatura berritzailea lortzeko prozesu baten garapena, teknologia berrien erabileraren bidez. Manitek da proiektuaren liderra.\nBalidecu: motorraren kontrolerako unitateen berreskurapena. Lanteko Berria da liderra eta Zicla-k, Econia eta Indumetal enpresekin batera parte hartzen du.\nRepabat: mugikortasunean erabiltzeko baterien berreskurapena. Energy Revival da liderra.\nReptool: forja beroan erabiltzeko tresnen berreskurapena. Estamcal enpresa da liderra.\nResde: ibilgailuentzeko direkzio elektronikorako sistemak berreraikitzea. Liderra Wat da.\nSublime: Ibilgailu elektrikoen Litio Ioi bateriak remanufakturatzea eta berrerabiltzea. Cegasak gidatuta.\nPlastikoak, Konpositeak eta kautxua berreskuratzeko proiektuak.\nEsparru honetan bederatzi proiektu daude eta kalitate handiko galautsak garatzera, lantegi barneko birziklapena handitzera, plastikozko nahasketa konplexuen balorizazio energetikoa posiblea egitera eta biziklatutako plastikoaren merkatua sortzera bideratuta daude. Beste hitze batzuetan, termoplastikoak, kautxua eta karbono-zuntzeko konpositeak bezalako materialekin balio altuko produktu berriak fabrikatzea.\nBrik: Deydesa eta Cementos lemona lankidetzan dabiltza proiektu honetan porlanaren industriarako erregai alternatiboak garatu eta hobetzeko.\nClorox: Deydesa eta Cementos Lemona berriro ere, hondakinetatik eratorritako erregaietako kloro edukiera murrizteko arituko dira lanean.\nFragplas: EKI eta HEEA-en hondakin zatituetako plastiko fluxuak banatzeko teknologia hoberenak erabiltzea, bai bide “hezean” zein “lehorrean”, Recyclair buru delarik.\nGomazko: ingurumen balioa duten eta piezak egiteko egokiak diren kautxu nahasketak formulatzeko eta kautxu teknikoaren (ez pneumatikoa) sektorean ekonomia zirkularrean oinarritutako sare industrial bat eratzeko proiektua. Polielastic enpresa da buru Vulcanizados Algor-en lankidetzarekin eta Zicla eta Gaiker IK4 enpresen parte hartzearekin.\nRcarbefill: 3D inprimaketarako harizpi eroalea garatzean datza, karbono-zuntzen hondakinen hautsarekin. Aernnova da proiektuaren burua 3R3D eta Gaiker IK4 enpresen laguntzarekin.\nRecompfi: proBronymec eta Tekniker IK4 proiektu honetan parte hartzen dute prepreg hondakinekin birziklapena eta barrerabilpena lortzeko egitura-piezen fabrikazioaren bidez.\nRecwood3d: 3R3D enpresak gidatuta Ekorec-en laguntzarekin hondakinak 3D harizpietan eraldatzeko.\nRefilm: Plastigaur-ek material birziklatuekin egindako eta lehen mailako edukiontzien sektorerako film konposatuak garatzeko proiektua gidatzen du.\nRegenera: Automozioko kautxu teknikoaren etekin handiko desbulkanizazio partziala egitea beste sektoretan merkaturatzeko Cikautxo-k gidatuta.\nMetalen birziklapen proiektuak.\nHiru dira arlo honetan ekonomia zirkularra frogatzeko proiektuak.\nAloclin: klinker-a produzitzea zeparen tratamenduan sortutako azpiproduktuak erabiliz, Deydesa-k gidatuta Sociedad Financiera y Minera-ren lankidetzarekin.\nCoral: korindoia lortzea jatorri birziklatutako lehen mailako aluminioaren garapen prozesutik. Befesa Aluminio enpresa da buru.\nLohibal: Mosnic Irudex-ek artezketa lohiak balioztatzeko proiektua gidatzen du Gamesa Gearbox, Schaeffler eta Teknimap-en lankidetzarekin.\nHauetaz gain, Koopmat-Termic proiektua aipatzea merezi du, eraikuntzaren balio kateari bideratuta dago ehunen zikloa ixteko. Proiektua kontsumo osteko ehun birziklatuak isolamendu termikorako erabiltzean datza eraikuntza jasangarrirako, Koopera Medio Ambiente enpresak gidatuta Rener-en kolaborazioarekin.\nEkonomia zirkularra frogatzeko proiektuen emaitzak.\nUste da remanufaktura proiektuek fakturazioari eta lanpostuari ekarpen handienak egingo dituztenak izango direla. Konkretuki 6,3 milio €/urteko eta 27 lanpostu diru-laguntza publikoen bidez emandako 100.000€ bakoitzeko.\nBestalde, metalen birziklapena lantzen duten ekonomia zirkularra frogatzeko proiektuek hondakin bolumena murrizten gehien lagunduko dutenak dira, zehazki, 20.000 tona urteko inbertitutako 100.000€ bakoitzeko.


Euskal AEko industri jarduera % 9,0 murriztu zen 2012ko uztailean\nEUSKAL AEKO INDUSTRIA PRODUKZIOAREN INDIZEA (IPI) 2012ko UZTAILA\nEuskal AEko industri produkzioa aurreko hilarekin, 2012ko ekainarekin, alderatuta, % 2,8 jaitsi zen\nEustatek landutako datuen arabera, 2012ko uztailean % 9,0 murriztu zen Euskal AEko industria produkzioa lan-egutegiko baldintza homogeneotan, 2011ko hil beraren aldean. Aurreko hilabetearekin konparatuta, hau da, 2012ko ekainaren aldean, Euskal AEko industri produkzioa % 2,8 jaitsi da, baina estazionalitate-ondorioak zuzendu ostean.\nSektoreen arabera, eta industri sektore nagusienak sailkatu ostean, 2012ko uztaileko indizearen bilakaera jaitsi egin da sektore guztietan, 2011ko uztailaren aldean: Bitarteko ondasunak % 9,3 beheratu dira, Ekipo-ondasunak % 9,0 jaitsi, Energia 6,5 murriztu da, eta Kontsumo-ondasunak, denak multzoan hartuta, % 11,5 txikitu dira, alde batetik, Kontsumo-ondasun ez-iraunkorrak % 12,1 murriztu direlako, eta, beste alde batetik, Kontsumo-ondasun iraunkorrak % 9,2 jaitsi direlako.\n2012ko uztaileko hil arteko aldakuntza, 2012ko ekainaren aldean, ez da berdina izan industri talde handi guztietan. Energia % 1,6 igo da, Bitarteko ondasunak % 2,2 beheratu dira, Ekipo-ondasunak % 4,2 jaitsi, eta Kontsumo-ondasunak, denak multzoan hartuta, % 6,0 txikitu dira, alde batetik, Kontsumo-ondasun ez-iraunkorrak % 9,3 murriztu direlako, eta, beste alde batetik, Kontsumo-ondasun iraunkorrak % 8,0 jaitsi direlako.\n2012ko uztailean eta aurreko urteko hil beraren aldean hazkundea izan duen sektore garrantzitsu bakarra Elikagaien industriak, edariak eta tabakoa izan da, % 1,3 handitu baita.\nAldiz, Kautxu eta plastikoa % 12,9 jaitsi da urte artean; Zura, papera eta arte grafikoak % 11,5; era berean, Energia elektrikoa, gasa eta lurruna ere behera joan dira % 11,5.\nLurraldeetan, Industri Produkzioaren Indizearen uztaileko urte arteko bilakaera negatiboa izan da hiruretan: Araban % 10,1 jaitsi da, Bizkaian % 7,1 eta Gipuzkoan % 10,4. Hil arteko hazkunde-tasak ere negatiboak izan dira hiru lurraldeetan: Bizkaian % 1,3 jaitsi da, Gipuzkoan % 3,4 eta Araban % 4,5, 2012ko ekainaren aldean.